text:
INYIGISHO YO KUWA GATATU W’ICYUMWERU CYA 20 GISANZWE UMWAKA A, 18/08/2020
Amasomo matagatifu: Ezk 34,1-11; Zab 23(22),1-3.4.5.6; Mt 20,1-16a
Bakristu bavandimwe Yezu Kristu akuzwe iteka!
Ngo umunsi umwe umuvugabutumwa (Pasiteri cyangwa Padiri) yahuriye n’umushoferi w’Imodoka itwara abagenzi ku muryango w’Ijuru, bombi bifuza kuritaha! Petero wari ushinzwe kureba abakwiye kwinjira n’abakwiye gusigara, atangira gusuzuma ibikorwa abo bombi bakoze bakiri ku isi! Umuvugabutumwa yumvaga ari we ugomba kubanza, naho ureke undi. Ni uko Petero ahera ku mushoferi aramubwira ati: “Muvandimwe, karibu mu Bwami bwa Data”. Ageze ku muvugabutumwa ati: “Muvandimwe unyihanganire ntubikwiye”. Mbere y’uko umuryango ikingwa, wa muvugabutumwa abwira Petero ati: “Ese nagira icyo nkwibariza?”. Undi ati: “Nguteze amatwi”. Ati: “Bishoboka bite? N’ubwitange bwose nagize ku isi, n’inshuro nigishije ijambo ry’Imana?” Petero ati: “Igihe wigishaga, abenshi barasinziraga ariko uriya mushoferi we igihe yatwaraga bisi, bose barasengaga ngo bagereyo amahoro!”.
Bavandimwe, uru rwenya ruradufasha kwinjira mu nyigisho ku Ivanjili y’uyu munsi. Mu by’ukuri nk’umuntu uwo ari we wese wakoresha abakozi mu murima agamije kuzasarura akaniteza imbere, ntiyagenza nka nyir’umurima twumva mu ivanjili y’uyu munsi wahembye abakoze bose ibingana, ari uwahanganye n’izuba umunsi wose ndetse n’uwakoze isaha imwe gusa. Uretse ko byakwitwa n’akarengane, na we ubwe nta nyungu yazaronka kuko yaba abara nabi. Iki ni ikigereranyo Yezu atanze kugira ngo atwigishe iby’Ingoma y’Imana!
Zimwe mu nyigisho twakura muri iyi Vanjili, ni uko Nyagasani we ubwe ari we utora, agatora uwo ashatse akanatorera igihe gikwiye. Yezu ubwe yaragize ati: “Simwe mwantoye ahubwo ni njye wabatoye, mbashyiraho kugira ngo mugende mwere imbuto, kandi iyi mbuto yanyu igumeho” (Yh 15,16). Nyagasani ni we utora. Turiyimbire twe abo yatoye niba twikorera aho kumukorera, nk’uko isomo ry’uyu munsi ryo mu gitabo cy’umuhanuzi Ezekiyeli ribitubwira: “Bariyimbire abo bashumba ba Israheli biragira bo ubwabo, bakinywera amata, bakambara imyambaro y’ubwoya bw’intama, bakibagira iz’imishishe…”. Aha umuntu yakwibwira ko Nyagasani ariho atwama abavugabutumwa, abashinzwe gukenura ubushyo bwe gusa, ariko buri wese yahera ko akibaza uko ahagaze mu nshingano ze afite hano ku isi. Ari umugabo cyangwa umugore, ari umubyeyi, ari umusore cyangwa inkumi, ari umuyobozi wese aho ava akagera. Wowe ushobora gutekereza uti: “Njyewe ntacyo nshinzwe muri ibyo byose”, nawe Yezu arakubwira ati: “Ni iki gituma uhagaze aha ngaha umunsi wose ntacyo ukora? Nawe jya mu muzabibu wanjye!”. Umuzabibu w’Uhoraho uri aho ibyo yaremye byose biri, yaba abantu cyangwa ibintu! Mwemerere nawe ujye kumukorera. Ntiwibwire ko igihe cyagucitse! Upfa kwemera gusa, azaguha ‘igihembo gikwiye’. Uwo murimo Uhoraho aduhaye, tuwukore tutarebana ku jisho ahubwo turangwe n’urukundo rwifuriza ibyiza abo dufatanije uru rugendo rwa hano ku isi. Twirinde kugira uwo ducira iteka ngo ngaha agenza nabi, cyangwa ngo yatinze kwitaba umuhamagarira kumukorera ahubwo tumurembuzanye ineza n’impuhwe kuko ari byo bituma natwe duhinguka mu maso y’uwaduhanze. Ni nde wamubuza kugenza neza, uko ashaka mu bye? Uwemera kumukorera wese amufitiye igihembo! Yaba uwatangiye kera yemwe n’uza kubyemera mu kanya. Mwitabe, dore nawe araguhamaye, umukorere utijana!
Padiri Joseph Uwitonze


c: text/html

text:
Ku wa 2 w’icya 31 Gisanzwe, B, 6/11/2018
Amasomo Matagatifu: 10. Fil 2, 5-11; 20. Lk 14, 15-24
Bavandimwe, Ivanjili y’uyu munsi ihereye ku biganiro bya Yezu n’abamutumiye iradushishikariza kwitabira ubutorwe n’ubutumire bwacu tukiri hano ku isi kugira ngo tuzasangire na Nyagasani ku meza yo mu ijuru. Ubusanzwe, gusangira ni umuco mwiza mu muryango no mu buzima bw’abantu muri rusange. Abanyarwanda bati: “utakuririye(kurya) ntakuririra(kurira)”. Ivanjili itwereka ko na Yezu yabihaga agaciro muri rusange. Ariko agamije kwerekana ko isangira ryacu ku isi ari ishusho, umusogongero ugenura isangira ryo mu ijuru. Bityo, igitambo cy’Ukaristiya kikaba ishusho nyakuri y’iryo sangira.
Gusangira n’uwo musanganywe ni byiza ariko gusangira n’ugusumbya ububasha, ubushobozi n’icyubahiro byo bikaba akarusho. Umwe mu basangiraga na Yezu mu rugo rw’umufarizayi yabirabutswe kare ni ko kubwira Yezu ati: “hahirwa uzemererwa gufungurira mu Ngoma y’Imana”.
Imana iratumira, twe tukaba abatumirwa bayo. Imana yaradutumiye. Yohereza Yezu KRISTU kudutumira na Roho Mutagatifu guhora abitwibutsa akoresheje abahanuzi, intumwa n’abazizungura, abasaserdoti, abihayimana, akoresheje ingeri n’ingero nziza z’abakateshite n’abalayiki. N’ubu kandi akomeje kuduhamagara, kudutumira akoresheje Kiliziya.
Ese buri wese muri twe yitabira ubwo butumire? Ivanjili itwereka ko buri wese atumirwa ku giti cye ari na yo mpamvu buri wese yitabira ubutumire ukwe, utabonetse agatanga impamvu ze. Umwe ati: “Naguze umurima simbonetse”, undi ati: “naguze ibimasa ngiye kubireba”, uwa gatatu ati: “narongoye, none simbonye uko nza”. Ni ibihe bisobanuro njyewe, wowe cyangwa uriya, twaha Imana bituma tutitabira ubutumire? Ni ibiki mu buzima bwacu dusimbuza ubutumire bwa Nyagasani? Ni ibiki bidutwara umwanya yari akwiye cyangwa tumusimbuza?
Ni iyihe mpamvu abo tubona nk’abanyamahirwe make badutanga mu birori?
Ivanjili itwereka ko umugaragu yongeye gutumwa yihuse kuzana abakene, ibirema, impumyi n’abacumbagira bo bakemera bakaza. Ba bandi badafite umwambaro cyangwa se n’uwo bafite batagira uburyo bwo kuwusukura, ba bandi bafite ubumuga bw’ingingo zimwe na zimwe zituma batabasha kunyaruka. Abacumbagira batabasha kugenda uko bikwiye. Abafite ubumuga bwo kutabona iyo bajya, abo ni bo babashije kwitabira ubutumire.
Twabyanga twabyemera ntawe uzitabira ubutumire mu mwanya w’undi. Ivanjili itubwira ko umugaragu yongeye koherezwa mu mayira no mu mihora kugira ngo azane bose. Byanze bikunze tuzahinguka imbere y’uwadutumiye, icyakora abari baranangiye ntibazemererwa kurya ku biryo bye.
Muri iki gihe usanga hari imiryango imwe n’imwe ishishikariye guhamagarira abantu gusangira no gutabariza abakene. Ni byiza. Iyo umuntu agutumiye mu birori ibi n’ibi ukajyayo arishima, avuga ko wamuhaye agaciro. Iyo mu muryango, cyangwa muri kominote z’abasaserdoti n’abihayimana basangira, usanga ari byiza. Abashakanye bahamagarirwa gusangira mu bumwe bw’ urukundo, bw’umubiri, bw’ukwemera n’ubw’umutima usanga na byo ari byiza. Ariko rero, birakwiye ko isangira ryacu hano ku isi ridushyikiriza iryo mu ijuru. Koko se bavandimwe, byaba byunguye iki gusangira n’umuntu ibiryo, akayoga, akazi, umutungo, ikiryamo, ubutumwa, isano,… ariko ntimuzasangire ijuru! Muri ubwo buryo buri wese muri twe nabe umutumirwa kandi abe n’umugaragu woherejwe gutumira mugenzi we.
Kwitabira ubutumire biradusaba iki?
Biradusaba kwikonozamo ikuzo: Kristu n’ubwo yari afite imimerere imwe n’iy’Imana ntiyagundiriye kureshya na Yo. Bavandimwe nta na rimwe umutumirwa ajya ku rwego rumwe n’umutumira. Nitureke umugenzo mubi wo kwikuza tuzamenya udutumira uwo ari we, tumenye abo yohereza kudutumira abo ari bo kandi dusobanukirwe n’inzira igana ibirori. Kwitabira ubutumire biradusaba kumva no kumvira: kenshi na kenshi ubutumire bwigaragaza mu ijambo cyangwa mu nyandiko. Ni ngombwa ngo dutege amatwi tubwumve kandi tubwumvire ndetse kugeza ku ndundure nk’uko Kristu yumviye kugeza gupfa.
Kwitabira ubutumire biradusaba guca bugufi nk’uko Kristu yihinduye ubusabusa, akigira umugaragu. Umugaragu ni uwumvira shebuja, ni ukorera abandi kandi abahereza. Nitwitoze umurimo ufitiye abandi akamaro kandi twitoze kubahereza. Kwitabira ubutumire biradusaba kwigomwa: kwigomwa isambu, ibimasa n’ibyishimo by’umubiri kuko umubiri urarikira ibirwanya roho.
Kwitabira ubutumire biradusaba kumenya no kwiyambaza izina rya Yezu(Hakizimana) ngo tubashe kumupfukamira(isengesho). Kwitabira ubutumire biradusaba natwe kwigiramo umutima wo gutumira abandi ubutumire butari bwageraho cyangwa bwagezeho ntibabwumve (kwamamaza Yezu Kristu).
Bikira Mariya, Umwamikazi w’intumwa aduhakirwe!
Padiri Théoneste NZAYISENGA.

robotstxt: allowed

filter: keep


text:
Paruwasi ya Bare (01/11/1965)
Paruwasi ya Bare yashinzwe na Musenyeri Andereye Perode, ku itariki ya 1 Ugushyingo 1965 iragizwa Bikira Mariya Umubyeyi ugira Inama nziza (Notre Dame du Bon Conseil). Ni Paruwesi yavutse ibyawe na Paruwasi ya Katedrali ya Kibungo.
Iyogezabutumwa
Paruwasi ya Bare igizwe na Santarali 3 arizo: Bare, Mulinja na Kibare; ikagira Sikirisali 4, arizo Tunduti, Rugenge, Mukona na Muzingira; ikagira imiryangoremezo 189. Ni Paruwasi ifite abakristu babatijwe ibihumbi 13, 744 ku baturage 23, 369; abigishwa ni 1063, harimo 1041 b’abanyeshuri na 22 bakuru. Ubwo abayoboke ba Kiliziya ni ibihumbi 14, 807 bagize 63,3% by’abaturage bose.
Amashuri
Paruwasi ya Bare ifite:
- Ibigo by’amashuri abanza 3: Ishuri rya Kibare II, ishuri rya Rugenge n’ishuri rya Tunduti
- Ikigo cy’urwunge rw’amashuri gifite uburezi bw’ibanze bw’imyaka 9: Ishuri rya Muzingira
- Ibigo 2 by’urwunge rw’amashuri bifite uburezi bw’imyaka 12: Ishuri rya Bare, n’ishuri rya Mulinja
Urugo rw”Amahoro: Ni urugo rwakira kandi rukita ku bantu bafite ubumuga butandukanye.
Umutagatifu Paruwasi yaragijwe
Bikira Mariya Umwamikazi ugira inama nziza
Bikira Mariya Umwamikazi ugira Inama Nziza, niryo zina rya Bikira Mariya Paruwasi yaragijwe! Ni ijambo ryinjiye mu bisingizo bya Bikira Mariya kandi rikoreshwa cyane n’abamwiyambaza biturutse ku ishusho ya Bikira Mariya ateruye umwana Yezu yavumbuwe mu Ngoro ya Genazano (Genazano ni Komini yo mu Butaliyani mu gace ka Latiyumu “Genazzano: une localite italienne”). Uwo munsi mukuru uhimbazwa kuwa 26 Mata buri mwaka .
Amateka y’uwo munsi Mukuru:
Kuwa 25 Mata 1467 havumbuwe ku rukuta rwa kiliziya ya Genazano ishusho ishushanyijeho Bikira Mariya ateruye Umwana Yezu, icyo gihe ihinduka byihuse igikoresho cyifashishijwe n’abakristu mu kwiyambaza Bikira Mariya. Uko ibisekuru byagiye bisimburana, Abapapa bagiye bashishikariza abakristu kwiyambaza Bikira Mariya Umubyeyi ugira Inama Nziza. Papa Piyo wa 5 (watorewe kuba Papa kuwa 7/1/1566 agatabaruka kuwa 1/5/1672, agashyirwa mu rwego rw’Abatagatifu kuwa 1/5/1672), yohereje muri iyo kiliziya umutima ukoze muri zahabu nk’impano yo gushimira uwo mubyeyi Bikira Mariya. Papa Urbono wa 8, (Urbin VII) wabayeho mu myaka 1568-1644, yakoze muri iyo kiliziya urugendo nyobokamana asaba Imana kubakiza icyorezo. Papa inosenti wa 11 (Innocent XI), wabayeho mu myaka 1611-1689, yatamirije iyo shusho ikamba. Naho Papa Kilimenti wa 12 wabayeho mu myaka 1652-1740 (Clement XII), yemereye indulgensiya zishyitse abantu bose bazakora urugendo nyobokamana i Genazano aho iyo shusho iri kugira ngo biyambaze umubyeyi Bikira Mariya ugira Inama Nziza. Papa Piyo wa 6 mu mwaka wa 1777 yashyizeho amasengesho yihariye yakoreshwa mu Misa yo kwiyambaza uwo Mubyeyi ugira Inama Nziza
Papa Lewo wa 13, wabayeho mu myaka 11810-1903 (Leon XIII), ni we washishikarije cyane abakristu kwiyambaza Umubyeyi Bikira Mariya ugira Inama Nziza. Mu mwaka wa 1884, Papa Lewo wa 13 niwe watangaje, mu itegeko ngenga ryasohowe n’urugaga rwa Papa rushinzwe imihango mitagatifu, ko abakristu bakwiyambaza uwo Mubyeyi ugira inama nziza kugira ngo atsinde ingoma ya sekibi maze himakazwe Ingoma ya Yezu Kristu. Papa Lewo wa 13 kandi yemeje ko abakristu bakwifashisha basenga isakapulari ya Bikira Mariya Umwamikazi ugira inama nziza, maze kuwa 17 werurwe 1903 ashyira kiliziya ya Genazano mu rwego rwa Bazilika Nto kandi mu Iteka, ryo kuwa 22 Mata 1903, akaba ko, mu Bisingizo bya Bikira Mariya, hajyamo igisingizo cya Bikira Mariya Umubyeyi ugira inama nziza (Mater Boni Consilii, ora pro nobis: Notre Dame du Bono Conseil, prie pour nous). Abatagatifu benshi, ndetse n’Abapapa bakomeye, bakoze urugendo nyobokamana rwo kwiyambaza uwo mubyeyi ugira inama nziza, twavuga nka Mutagatifu Alufonsi wa Ligori, Pawulo w’umusaraba, Yohani Bosiko, Mama Tereza,… n’abapapa Papa Urbano wa 8, Umuhire Papa Piyo wa 9, Mutagatifu Yohani wa 23, Mutagatifun Yohani Pawulo wa 2, na Papa Benedigito wa 16 akiri Karidinali.
Ngayo amateka yo kwiyambaza Bikira Mariya Umwamikazi ugira inama nziza[1]
[1] Reba urubuga WIKIÉDI, Wikpedia.org, Encyclopedie libre/Notre Dame du Bon Conseil
Byateguwe na Komisiyo ishinzwe Uburyo bw’Itumanaho n’Ibikorwa Ndangamuco muri Diyosezi ya Kibungo
Padiri Dieudonné UWAMAHORO, Umuyobozi wa Komisiyo


text:
Mu masaha asatira saa moya za mugitondo nibwo choral GILGAL yari ihagurutse muri campus ya nyarugenge aho ikorera umurimo yerekeza k’umudugudu wa kamitsinga muri paroisse ya byumba itorero ry’akarere rya gicumbi. Nubwo habura nk’iminota 15 ngo basesekare ibyumba imodoka imwe muzo barimo yagize ikibazo bituma habaho gukererwaho kugihe cyari cyateganyijwe ariko Imana yigaragaje bashyikayo amahoro. Kuri uyu mudugudu mushya wabyawe na paroisse ya byumba ku itariki 19/06/2014 twahahuriye na choral TURIMURUGENDO yo kuri paroisse ikaba ari nayo ifite mu nshingano uwo mudugudu wa kamitsinga. Nyuma yo kwakirwa nandi ma choral yarahari Gilgal nayo yahawe umwanya. Nshuti za GILGAL njye nk’umunyamakuru sinabona amagambo mbisobanuramo gusa Imana yabanye na GILGAL mu buryo bwose, Stage yarimeze neza ,music ,amajwi mbese muri byose Imana yigaragaje kandi uko indirimbo za kurikiranaga niko choral nabaraho bavaga mubwiza bajya mubundi burushijeho.
Ijambo ry’Imana mu iteraniro rya mbere ni Pasteur Claude kuva inyarugenge wigishije ari nawe wari waherekeje GILGAL byumwihariko.
INTEGO:Ibanga ryo kutananirwa,(matayo17:17,zekariya4:6,abafiripi3:20) Mu busobanuro bunoze kandi buyobowe n’imbaraga z’Umwuka wera yatubwiye ibintu 4 bituma umukristo anamba mu gakiza ntasubizwe inyuma n’ibicantege.
- Guhagurukana intego yo kujya mu ijuru
- Kugira intego yo gutababaza yesu
- Kumenya umuhamagaro wawe ukawukunda ukawugumamo
- Kubana na yesu(yesaya 40:17,) iyo ubana na yesu ntushobora kunanirwa kandi nicyo twahamagariwe kuko ibishaka kugukamuramo imbaraga yesu arabigufatira ukabikubita mu izina rye.yatwibukije ko abadayimoni ntamasezerano bagira bubatseho abarengera, ariko twe Yesu ati nuntabaza nzagutabara,nkwereke ibikomeye…..yesu nawe ubwe ntajya yumva impamvu unanirwa!!!!!.
Nyuma yiri jambo abantu barenga 40 bakiriye yesu nk’umwami n’umukiza.
Iteraniro rya mbere rigisoza,Umuririmbyi wa Korali GILGAL akaba n’umuyobozi muri CEP ushinzwe amasengesho, isanamitima n’ubwiyunge EV.Habaguhirwa Maombe Theogene niwe wahawe kuyobora iteraniro rya kabiri ryaranzwe n’indirimbo,ijambo ry’Imana naryo ryigishijwe na Afande Phillipe nawe wari waherekeje GILGAL mu ntego igira iti: Ni iki Data yakoze mu isi?
Korali GILGAL yanafatanyije n’abandi baraho mu gikorwa cy’ubwitange mu buryo bwo gushyigikira uwo mudugudu mushya wa kamitsinga igikorwa nacyo cyayobowe na EV.Nshimiyimana J.Pierre mu ijambo ry’Imana.
Iki giterane kigana k’umusozo GILGAL Choir yasezeranye amasezerano y’umubano na Choral TURIMURUGENDO yo kuri paroisse ya byumba imbere y’iteraniro ryose ndetse n’abayobozi bakuru babiha umugisha babisengera.
Imana Ishimwe Rero ko ihora ibereye Maso umurimo wayo, Ntitwasoza tutabibukije ko ukwezi gutaha 29/07/2016 GILGAL Choir ikomereje urugendo rw’ivugabutumwa(GILGAL EVANGELICAL TRIP) nk’uru, Mu itorero ry’akarere rya Rutsiro aho biteganyijwe ko izamara iminsi 3 muri uru Rugendo rw’ivugabutumwa.
BY SINJYENIYO Salomon
email:[email protected]


text:
Healing and reconciliation commission(abakozi bashinzwe isanamitima n’ubwiyunge0,niitsinda rikorera umurimo w’Imana muri CEP UR NYARUNGE rishinzwe gufatanya n’Imana komora ndetse no kugarura ubwiyunge muri CEP nk’umuryango wabanyeshuri bo muri kaminiza basengera mu itorero rya ADEPR mu Rwanda.guhera kuwa 18/04/2016 kugeza 24/04/2016,cyari icyumweru cy’iyo commissionaho bari bafite intego iri mu ijambo ry’Imana riboneka 2abatesaloniki2:16-17.byagenze gute?Ese koko Imana itanga ihumure kubantu bababaye cyane cyane muriyi minsi turimo?
Mucyumweru cy’iyi commission hagiye higishwa amagambo y’Imana agaragaza ukuntu Imana itanga ihumure kubantu bayo bababaye kuko iyo umuntu yababaye aba afite n’ibikomere byinshi yasigiwe n’umubabaro afite.Muri icyo cyumweru,hagaragarijwemo ko ibyo abakristo bacamo byose burya Imana iba ibareba kandi iranabakunda ninayo mpamvu turiho nukubera urukundo rwayo.Imana siyo nyirabayazana w’ibibazo bitubaho ahubwo ibibazo bitubaho byinshibituruka kumahitamo y’abantu kuko Imana yatanze uburenganzira n’ubudahangarwa kubantu bwo kwihitiramo hagati y’inzira ebyiri arizo ikibi n’ikiza.aya ni amagambo yakoreshejwe kugirango herekanwe ko mubyukuri Imana yo idukunda,arinayo mpamvu tudakwiye kujya twiganyiira ahubwo duhore dushimira Imana kuko natwe ubwacu turiho turi amahoro nyuma yo kunyura mumibabaro yatewe n’abahisemo nabi none Imana ikaba itanga ihumure kubantu bayo nkuko bigaragara muijambo ryayo 2abakorinto1:2-3.
Muri iyi gahunda hagaragarajwemo koko ko Imana idukunda ariko natwe dukwiye kuyereka ko tuyikunze tubiyerekesha gukora imirimo myiza,ariyo
- Kwiyunga hagati yacu maze tukagirirana imbabazi
- Gusaba imbabazi bagenzi bacu mugihe twabakosereje,kuko ibi biri mubituma tubohoka tukabaho dufite amahoro bityo ibikomere dufite bikagenda bikira ahubwo tukuzuzwa umunezero w’Agakiza kayo
- Ariko natwe twibabarire twirememo amahoro,ibyo nibimwe mubyiza byinshi dukwiye guhora tuziritse kumitima yacu kuko umuntuubizirikana akagerekaho gukora n’ibindi byiza ntago aheranwa n’agahinda ndetse Imana nawe iramwegera ikamuhumuriza ikamwomora ibikomere byose,kandi ikamuhaibyishimo mubuzima bwe.
Ikindi kandi kerekana ko Yesu akunda abantu be nkuko bigaragara muri Yesaya 53:4,herekana kointimbazacu arizo yishyizeho.ibyo rero byerekaana ko twe abo yatoranyije mubyukuri imibabaro yacu ayishyiraho nuko akemera kuba Se w’imfubyi,umugabo w;abapfakazi.ashimwe ko adukunda!rero agakiza kacu gaturuka kuri uwo Kristo kandi agakiza burya kagizwe n’amagambo 3
Gukira ibyaha
Gukira umubabaro
Gukira ubucyene!ibyo byose biri mugakiza gatangwa na Yesu kuko adukunda,rero nubwo bimeze bityo dufite Yesu we Mana yacu uri hejuruya byose ntacyo tuzamuburana nubwo intamabara zihari,agahinda ariko ntacyo tuzamuburana dusabwa kumwizera tugakora ibyo adusaba maze nawe akatwitaho nk’Imana yacu we mubyeyi wacu.Muri bibiliya hatwereka ukuntu Imana itabara abantu babaye bafite Ibikomere,abapfakazi ndetse n’imfubyi nkukobigaragara muri 2abami 4:2..hatwereka ukuntu Yesu Imana yacu ya ajya afasha abapfakzi n’imfubyi ubwo Imana yishyuriraga uriya mugore w’umupfakazi
Mugusoza icyumweru rero,havugiwe ko nubwo tugowe ariko Imana yacu ikirimo kuduhumuriza ngo twihanganire mumibabaro yacu nayo izadusangayo idushimirishemo kuko azi ibyo yibwira kutugirira kandi byiza bidushimisha nkuko bigaragara muri yeremiya 29:11.ywe turasabwa guhitamo neza ,ntago tuzakorwa n’isoni kubw’urukondo rwe kuritwe.
GUMAMO AGUSANGEMO MAZE AKOMORE IBIKOMERE BYAWE
Yateguwe na : ORIGENE Sibomana
Phone number: 0784737399/0726677684
Email:[email protected]


text:
Guhindura ibiryo byimbwa-dired hamwe nubwoko bwinkoko, inyama zinka, tuna, salmon
Ibisobanuro birambuye
Ibiranga ibicuruzwa
Ibyiza icumi byibiryo byamatungo byumye
1. Byera kandi karemano, nta nyongeramusaruro.
2. Imirire ikungahaye, nta gutakaza imirire.
3. Ibice byuzuye kandi ntabwo byahinduwe.
4. Fibre iragaragara kandi isura ni nziza.
5. Uburyohe bwumwimerere, uburyohe bukomeye.
6. Kuramo amazi vuba kandi bikurura neza.
7. Ubushuhe buke cyane, kubika igihe kirekire.
8, byoroshye gutwara, byoroshye kubika.
9, uburyo butandukanye bwo kugaburira, birashimishije cyane.
10, ibicuruzwa byo mu rwego rwo hejuru hamwe nu rwego rwo hejuru.
Ibiryo byumye bikonje nibyiza rwose!Gusa birakwiye urukundo mfitiye amatungo yanjye, none nigute nigaburira amatungo yanjye ibicuruzwa byumye-byumye?Ukurikije ikintu cyo kugaburira hamwe nuburemere bwumubiri, ingano yo kugaburira nayo iratandukanye:
Hariho uburyo butatu bwo kugaburira
Uburyo bwa 1: Kugaburira mu buryo butaziguye.Ibiryo byumye bikonje biroroshye kandi byoroshye guhekenya, bikwiranye nigihembo cyamatungo ya buri munsi hamwe namahugurwa.
Uburyo bwa 2: Kugaburira nyuma yo kwiyubaka n'amazi.Nyuma yo kongeramo amazi ashyushye no gushiramo akanya gato, birashobora kugaburirwa neza.Uburyohe ni bushya kandi burangwa n'ubwuzu, bufasha inyamanswa kurigata no kuyikuramo.
Uburyo bwa 3: Kuvanga ibiryo byibanze.Igicuruzwa cyumye cyakonjeshejwe gishobora gucikamo ibice hanyuma kikavangwa mubiryo byingenzi kugirango ibiryo byingenzi byuzuye impumuro nziza kandi byongere uburyohe.
Mira Ibiribwa Co;Ltd itanga ubuhanga itanga ubuziranengeibiryo by'imbwan'ibiryo by'injangwe.Ibiryo byumye byahagaritswe bikozwe mubintu 100% byujuje ubuziranenge kandi bigenda byerekanwa, ibicuruzwa byarangiye nibyiza mumabara n'impumuro nziza.Turi kumurongo 24hours kandi igisubizo cyihuse.Murakaza neza twandikire!


text:
Hari abacyumva nabi ihame ry’uburinganire n’ubwuzuzanye
Bamwe mu baturage baracyumva nabi ihame ry’uburinganire n’ubwuzuzanye kuko barifata nka kimwe mu bintu biha abagore gusuzugura abagabo babo ndetse abagabo bakabifata nko gutuma abagore batabubaha.
Karasanyi Innocent utuye mu Karere ka Gicumbi mu Murenge wa Rubaya avuga ko hari bamwe mu bagore bumva nabi ihame ry’uburinganire n’iterambere mu muryango bigatuma batubaha abagabo babo bigakurura amakimbirane mu rugo.
Yatanze ubuhamya ku muryango we uburyo wabayeho mu makimbirane igihe kirekire biturutse ku gusuzugurana kubera kumva nabi ihame ry’uburinanire mu muryango.
Ati “Nawe se ko ubona babahaye intebe barangiza aho kuyicaraho bakayihagararaho, uramukebura ati ndajya mu bayobozi bagufunge. Hari n’abagorobereza mu kabari binywera inzoga, yataha wamubaza umuriro ukaka, intonganya zikabyuka”.
Umugore we witwa Bakunda Marie Goretti na we yemera ko babanye mu makimbirane igihe kirekire kubera imyumvire yo kutumva neza ihame ry’uburinganire n’iterambere ry’umuryango.
Umukecuru witwa Mukarusanga Berthilde na we ni umwe mu babyeyi bahamya ko hari abitwaza uburinganire bakubahuka abagabo babo bigatuma ingo zabo zirangwamo amakimbirane ku buryo usanga nta mutekano bafite.
Mukarusanga avuga ko byose bituruka ku myumvire ya bamwe bafata nabi ihame ry’uburinganire n’iterambere mu muryango.
Umuyobozi w’Urwego rw’Igihugu rushinzwe kugenzura iyubahirizwa ry’ihame ry’uburinganire (GMO), Rose Rwabuhihi, mu ruzinduko aherutse kugirira mu Karere ka Gicumbi tariki 20 Nzeri 2022, yasabye abaturage kutumva ihame ry’uburinganire uko ritari kuko iyo gahunda yagiyeho igamije guha uburenganzira abantu b’igitsina gore bungana n’ubw’ab’igitsina gabo.
Uburinganire n’ubwuzuzanye bw’abagore n’abagabo ni ukugira amahirwe angana kandi asesuye ku bagore n’abagabo yo gukoresha uburenganzira bwabo bwa muntu n’ubushobozi bwabo, bakagira uruhare rungana mu bikorwa byose by’iterambere ry’Igihugu haba mu rwego rwa politiki, ubukungu, imibereho myiza n’umuco ndetse n’umuryango, bakanabona ku musaruro uvuyemo ku buryo bungana.
Rwabuhihi avuga ko inyungu zo kwimakaza ihame ry’uburinganire n’ubwuzuzanye bituma uburenganzira bwa muntu bwubahirizwa. Byihutisha iterambere ry’Igihugu, kandi ntawe usigaye inyuma. Bifasha kwihutisha iterambere ry’umuryango. Bitanga uburenganzira n’amahirwe angana ku bagize sosiyete (abagabo n’abagore, abahungu n’abakobwa), bityo bigatuma babasha kugaragaza impano zabo ndetse bakanabyaza umusaruro amahirwe bagenerwa n’Igihugu mu nzego zitandukanye. Bigabanya n’imvune zishingiye ku mirimo sosiyete igenera bamwe hashingiwe ku gitsina cyabo.
Ibitekerezo ( 3 )
Muraho ngembonakubyerekeraye nuburinganire haruruhande rumwe bihengamiraho nkurugero usezerana numukobwa mwamarakuba nkamezatanu mwashwana kubwimpamvu mutumvikanyeho mukagabana byose murumvumunzanuhengamiyehe murakoze
MURAHO HARI NABASHAKA NABI CYANGWA BAKABURA UBWENGE BAKABYITIRIRA IHAME RY`UBURINGANIRE : MWIGE KANDI MUSENGE IMANA IBUBAKIRE .
Ni byiza kuba leta yarabonye ko abagore bamwe bigize ibitangaza kubera kwumva nabi uburinganire. Ikibazo nuko ntacyo ibikoraho. Ubu umugore wanjye aryana n abo ashaka amafar ava mu mitungo nahashye. Ntangaburira, ntanyambika, yampungiye mu kindi cyumba. Inzego zibanze ntako zitamugize akazisuzugura. Nararekeye dore ko narwaye kandi ntashobora kwivuza kuko nta mafaranga. Yose niwe uyafata akayakoresha ibyo ashaka.


text:
Ejo ku wa gatatu, tariki 16 Gicuransi, kuri Gereza y’akarere ka Rusizi, mu rwego rw’uyu mwaka w’ubumwe n’ubwiyunge muri Kiliziya mu Rwanda, komisiyo ya Diyosezi y’ubutabera n’amahoro yahuje imiryango ikomoka muri Paruwasi gatolika ya Ntendezi n’abagororwa bagera kw’icyenda babakoreye ibyaha mu gihe cya Genocide
(if applicable)• Review treatment cialis without doctor’s prescriptiion.
. Nyuma y’uko abo bagororwa basabye imbabazi, iyo miryango nayo yarazibahaye
. Byarangiye bose bishimye, haba ku ruhande rw’abagororwa bishimirako babohotse ku mutima mu gihe bakirangiza ibihano bakatiwe, haba no ku bacitse ku icumu bishimirako bongeye gusabana n’abantu bari barabahemukiye.


text:
Umukara wa Carbone Fibre Paintball Imbunda ya Luxe Marker Urubanza
Ibicuruzwa birambuye
Ibitekerezo by'abakiriya
Ibyiza byacu
Ibicuruzwa
Gukemura ikibazo
Byashizweho.Yakozwe.Yatanzwe.
Dongguan Crown Case Co, Limited yashinzwe mu 2008, yeguriwe R&D no gukora imigenzo ya HIGH-END gakondo ya EVA (Ethylene Vinyl Acetate). Gutwara ibisubizo. Igice cya kabiri cyigikoresho cya EVA cyacuzwe cyakoreshejwe mubikorwa bitandukanye nkibikoresho bya senstive, ibikoresho byo kugurisha, ibikoresho byubuvuzi, ibikoresho bya elegitoroniki nibindi.
Ibicuruzwa byacu byingenzi bikubiyemo imanza za terefone ya EVA, Imanza za terefone ya EVA, Imanza za Tool ya EVA, Imanza za Laptop ya EVA, Imanza Zitwara EVA, Urubanza rwa EVA Zipper, Imanza z’ubuvuzi, EVA Custom Case Case nibindi byose. , Guhanga udushya, agaciro kongerewe ibintu byoroshye byahinduwe kugirango ushimishe ibicuruzwa byawe.
Inyuma irashobora kubumbabumbwa muburyo ubwo aribwo bwose. Imbere irashobora kubumbabumbwa mubipimo nyabyo byibikoresho cyangwa ifuro-yaciwe ifuro irashobora kongerwamo uburinzi bwinyongera. Amahitamo menshi yo kongeramo ikirango cyawe cyangwa ikirango cyawe, nkibishushanyo / byambuwe, ubudodo. Icapiro, reberi yamashanyarazi, ikiganza, zipper puller, hangtags, ibyuma byicyuma nibindi, Ikirangantego cyihariye cyo mu rwego rwo hejuru cyihariye cyo gupakira EVA gishobora kuzana indangagaciro nyinshi kandi kigasigara cyiza kubakiriya.


text:
Umuvugabutumwabwiza w’umunyamerikakazi Ev.Makeesha Allen ati “Muri Yesu Harimo Gukira Kose”
Byari iby’ibyishimo muri Kaminuza y’u Rwanda ishami rya Huye ubwo amasosiyasiyo ahuza amatorero n’amadini muri kaminuza FAE yakoze igitaramo cyahembuye imitima ya benshi.
Ev.Makeesha yatangiye ati “Umuyoboro w’isezerano n’ibyiza byo gukira indwara” kandi ati “Uhereye ku kuremwa ku isi ibyaha n’urupfu ntibyari byaragenwe kuba mu buzima bw’umuntu ariko kubw’amahirwe make umuntu yacumuriye mu busitani bwa Edeni byose biraza.”
Mu ntego iboneka muri Yesaya 53.4-5 yagiraga iti “Imibabaro yacu ni yo yikoreye”, umubwirizabutumwabwiza Ev. Makeesha yavuze ko muri Yesu harimo gukira k’uburyo bwose, umubiri n’ubugingo bimufite ntibigira icyo biba kuko yaje ari umuti w’ibibazo byose.
Ibyaha ubusanzwe ni byo byahinduye isi kuba mbi ariko Yesu yaje ari igisubizo cya byose ndetse n’abamwizeye bahawe ubutware muri byose kuko ni we utwara abatware n’ibikomangoma.
Ev.Makeesha yakomeje agaragaza ko Yesu ahamagarira abantu kumwegera kandi bakamwizera ariko hari benshi batabishyikira ku bwo kwizera gucye bagakomeza guhambirwa n’indwara n’ibyaha (Abaheburayo 10.1-18).
.
Impamvu enye zituma abantu batamenya imbaraga z’Imana zikiza
Ubujiji: Hari igihe usanga n’abizera batamenya inyungu z’agakiza bakiriye kubwo kudashyikira imbaraga z’Imana zikiza. (Zaburi 103.1-14)
Kutabarira: Iyi mpamvu yayitsindagiye agira ati “Umwuka Wera yambwiye ko muri mwe harimo abantu batababarira bituma batabona ibyiza mu buzima bwabo.” (Yakobo 3.16).
Kutita ku mubiri: Abantu benshi ntibita ku mibiri yabo ngo barye neza, bayambike neza, bakore imyitozo banywa n’amazi meza kandi bayiruhure (1 Abakorinto 3.16-17).
Kutizera: Abantu bagumanye ibyaha byabo, indwara n’ibindi byago kuko batizera, benshi bumva ijambo ariko bakinangira bigatuma batanamenya imbaraga z’Imana zikiza. (Abaheburayo 11.1-3, Abaroma 10.17, Mariko 5.21).
Iteraniro ryaranzwemo no kubwira abantu ku mbaraga za Yesu zikiza n’uburyo yatubabarijwe ubwo yari ku musaraba; ryanasengerewemo benshi bari bafite ibibazo by’uburwayi n’ibindi kuko ijambo ryari rimaze kubizeza ko muri Yesu harimo gukira kose.
Iki gitaramo cyahurije hamwe imbaga y’abantu, abateranira muri CEP, AJEMR, AEP, GBU n’andi icumi yose. Itsinda riramya rigahimbaza ryari riyobowe n’ubwirizabutumwa bwiza w’umunyamerikakazi Ev. Allen ryadufashije kumva ineza y’Imana.
Umuhanzikazi Gahongayire Aline ati “Yesu arankunda bitangaje” aho yaririmbye mu magambo arimo aya ngo: Ndazi ko yankijije, amaraso ye arankiza ndabyizeye, Mucunguzi wanjye nimuzima; n’indi igira iti “Ndanyuzwe mu mutima wanjye mu mutima wange… ntarindi jambo nshaka kuvuga” ndetse Mugabo Gakwaya Danny na we yanejeje benshi mu ndirimbo yo mu gitabo ivuga iti “Wogejwe na Yesu”.
Usibye amakorari akorera muri Kaminuza, Korari Iriba ikorera umurimo w’Imana ku Itaba mu Karere ka Huye yafashije benshi mu ndiirmbo zayo zirimo ivuga iti “Ntarobanura ku butoni”
Mwizere kandi umwubahe muri we ni ho tubonera agakiza kandi umufite nta cyiza azakena, nubwo wababara kuko ukiri mu isi ariko nyuma y’ubu buzima abera bazaruhuka ubwo Yesu azaba aje gutwara abamwizeye.
562 total views, 2 views today


text:
Expoka ni kigo cy’ubucuruzi cyanditswe mu Rwanda, gifite umurongo wa internet Expoka.com. Gikora ibikorwa birimo kwamamariza ibigo by’ubucuruzi hamwe n’abantu kugiti cyabo hifashishijwe Expoka.com, Expoka ifasha abantu batandukanye kubasha gukoresha ikoranabuhanga mu gucuruza hamwe no kugura. Icyo twizeye niko ubuzima iyo umuntu atangiye uko ashoboye, agahorana umuhate burigihe no gukunda umurimo ashobora kugera kuntego yifuzaga. Rero na Expoka niko twatangiye ibi bikorwa byo gufasha abantu kwitabira ibikorwa byo gukoresha ikoranabuhanga. Ntabwo twifuza kwereka abantu uko bakoresha ikoranabuhanga ry’internet bamamaza , bagurisha cyangwa bagura ahubwo turashaka kubasangiza ikizere cyo kwirekura tugakoresha ikoranabuhanga mu buzima bwacu bwose. Aha ndashaka kuvuga ikoreshwa ry’imashini mu mirimo itandukanye, ubwubatsi, gutunganya no guhunika umusaruro utandukanye y’ubuhinzi n’ubworozi, Steel workers, abanyamuziki, abakora ibijyanye n’imyambaro, abakora ibijyanye ni inkweto nibindi byinshi.
Uko Expoka yatangiye
Expoka yatangiye ari company ifite intego yo gukora ibikorwa bijyanye n’ubwubatsi kuko n’uwayishinze nawe yari umwubatsi wumunyamwuga. Uwayitangije Company ni Sostene afite gahunda yo gukora ibikorwa bijyanye n’ubwubatsi. Ntabwo Sostene yatangije Company ya Expoka ariko yari amafaranga menshi kuko nubwo yabaga mu mwuga w’ubwubatsi yari umukozi w’igihe gito mu bikorwa byo kubaka amashuri yo muri Gahunda y’igihugu Nine years basic Education aho yakorerega mu Karere ka Ruhango guhera mu mwaka wa 2010 kugeza muri 2015, aho yakoraga nk’umutekinisiye( Chef de Chantier). Mu byukuri buri muntu wese aba yifuza gutera intambwe akava aho ari akagera imbere, Sostene yifuzaga kureka akazi k’igihe gito maze agakora ibikorwa bihoraho bifite ni ikinjira kisunbuyeho yaje kujya muri gahunda y’igihugu yari igezweho icyo gihe yitwaga hanga umurimo ngo abone igishoro cyo gukomeza umushinga wo gukora amatafari n’amategura ajyanye n’igihe. Byari byiza cyane yajyiye ahura na abarimu beza muri iyo gahunda yari iriho, ubwo bari guhugurirwa ku rwego rw’intara y’amajyepfo, hari umufashamyumvire wabahuguraga bari bafite wabagenzuriraga imishinga, witwaga Richard maze umugenzurira umushinga we aramubwira ati, ‘’umushinga wawe uraburamo ikoranabuhanga kuko amatari uzayabumbisha iforomu n’intoki, ibyo rero ntibijyanye n’igihe kuko nta mashini igaragaramo zigaramo’’ . Ubwo Sostene yabajije uwo mufashamyumvire ese nigute nabona Imashini ikora amatafari nubwo? Yagerageje kuzenguraka mu gihugu hose ngo arebe ko yabona imashini ishobora gukora amatafari menshi akomeye kandi mu gihe gito ariko arayibura maze yongera kubaza wa mufasha myumvire we ati ese ko imashini nayibuze ahantu henshi nageze. Umufasha myumvire yongeye kumugira inama ati noneho jya muri google wandikemo uti bricks making machine(imashi ikora amatafari mu cyongereza) aho uzayibona hose uzababaze ibisobanuro byose nuwumva ihuye n’umushinga wawe, uzabake urupappuro rwemewe rugaragaza agaciro kayo n’uburyo bazayikugeho maze uzarushyikirize banki. Sostene yaje kubigenza gutyo, aza kubona imashini iri mu gihugu cy’ubushinwa yari ihuje n’umushinga we. Isomo yakuyemo ni ko hari ibi ibintu byinshi bitumizwa hanze kandi hano mu gihugu bishoboka ko byakorerwa imbere mu gihugu. Niyo mpamvu Expoka ishyize umuhate wo gufatanya na companies zitandukanye ziri imbere mu gihugu zishoboye gukora imashini zakwifashishwa mw’ikoranabuhanga zitandukanye ko zagaragara kuri Expoka.com maze abazikeneye bakabona amakuru yuzuye hifashijwe umurongo wa Internet. Ntabwo Expoka izakora ibijyanye n’imashini gusa ahubwo ni ibindi byinshi bitandukanye bikenerwa mu uburyo bwo kwiteza imbere mu mirimo itandukanye.
Aho Expoka igeze
Expoka ubu ni company ifite ibikorwa bya E-commerce umurongo wa internet www.expoka.com company ishobora kumurikiraho ibicuruzwa byayo byose ikabasha kuganira abakiriya batandukanye. Ku ma companies zifuza kwamaza bunonosoye hifashijwe ikoranabuhanga rya Expoka ni amahitamo meza yatuma abashaka guteza imbere ibikorwa byabo bikaguka. Umuntu wese ushaka kugira icyo agura ubu ashobora kuhita akigura akishyura hakoresheje uburyo butandukanye buri kuri Expoka harimo Mtn mobile money, Visa card, Master card twifashije Fluttewave.
Ibikorwa bya Expoka bizibanda cyane mu kwamaza(advertizment) no gutwara ibicuruzwa bya ibigo n’abacuruzi batandukanye hamwe gutwara ibicuruzwa(logitics) bitatandukanye tubigeza ku bakiriya imbere mu gihugu, nibyo tugiye gushiramo imbaraga kugirango tubashe kubigeza ku banyarwanda aho bari hose mu mijyi itandukanye hamwe no mu cyaro.


text:
[wptab name=’Isomo: Ibarura 13′]
Isomo ryo mu gitabo cy’Ibarura 13,1-2a.25-33; 14, 1.26-29.34-35
Uhoraho abwira Musa, ati «Ohereza abantu bajye gutata igihugu cya Kanahani jyewe ngabiye Abayisraheli. Ubutasi bw’icyo gihugu babumazemo iminsi mirongo ine. Bagaruka i Kadeshi mu butayu bwa Parani, bahasanga Musa, Aroni n’imbaga yose y’Abayisraheli. Bababwira iby’urugendo rwabo, banabereka imbuto zo muri icyo gihugu bavuyemo.
Batekerereza Musa iyi nkuru, bati «Twagiye mu gihugu watwoherejemo, dusanga rwose ari igihugu gitemba amata n’ubuki; mbese dore n’imbuto cyera! Ariko rero, abantu bagituye ni abanyamaboko cyane, imigi yabo ni ibigo bigari, bikikijwe n’inkuta z’amabuye. Twahasanze kandi n’abuzukuru b’Abanaki. Abamaleki batuye mu ntara ya Negevu, Abahiti, Abayebuzi n’Abahemori batuye mu misozi, naho Abakanahani batuye hafi y’inyanja no ku nkombe z’uruzi rwa Yorudani.»
Kalebu acecekesha imbaga yari itaramiye Musa, agira ati «Reka tugende, tuzamuke, twigabize kiriya gihugu; nta gushidikanya ko tuzagitsinda, tukakigarurira.» Ariko abari bajyanye na Kalebu muri ubwo butasi, baramusubiza bati «Ntidushobora gutera bariya bantu kuko baturusha amaboko.» Ndetse batangira no kugayira cyane Abayisraheli, icyo gihugu bari baratase, bavuga bati «Igihugu twazengurutse kugira ngo tugitate, twasanze ari igihugu kica nabi abagituye, kandi n’abantu twahabonye ni abagabo barebare b’inkorokoro. Twanahabonye ba bantu b’ibihangange, bene Anaki, bo mu bwoko bw’abantu b’ibihambati. Imbere yabo twumvaga turi nk’inzige, kandi koko na bo ubwabo ni ko babonaga tungana.» Imbaga yose yishyira hamwe irasakabaka ndetse irara irira ijoro ryose. Uhoraho abwira Musa na Aroni, ati «Nzihanganira iyi mbaga iteye icyangiro idasiba kunyiteruraho ngeze ryari? Numvise neza amagambo y’imyijujuto Abayisraheli badahwema kuntera. Ubabwire rero, uti ’Ndabirahiye, mu izina ryanjye Uhoraho, Nyir’ubuzima: nzabagenzereza ibihuje n’akabavamo niyumviye. Uwo ari Uhoraho ubivuga! Mwebwe mwese ababaruwe mugejeje ku myaka makumyabiri, mwebwe mwese abanyiteruyeho, uko mungana, ni muri ubu butayu intumbi zanyu zizagarama. Mbese uko iminsi yabaye mirongo ine yo gutata igihugu, umunsi umwe nzawubara ho umwaka, maze mu gihe cy’imyaka mirongo ine, muzashengurwe n’intimba y’ibyaha byanyu, maze muzamenyereho icyo ari cyo umugayo wanjye. Jyewe Uhoraho ndabivuze kandi ndabirahiriye, nguko uko nzagenzereza iriya mbaga iteye icyangiro yampagurukiye. Amaherezo yabo bose ni aha mu butayu, ni ho bazagwa.»[/wptab]
[wptab name=’Zaburi ya 105(106)’]
Zaburi ya 105(106),6-7ab.13-14.21-22.23
Koko twaracumuye nk’abasekuruza bacu,
twaragomye duteshuka inzira!
Abasekuruza bacu mu Misiri
ntibigeze bumva ibitangaza byawe;
Ariko ntibatindiganyije kwibagirwa ibikorwa bye,
ndetse ntibarindira ko yuzuza umugambi we;
batangira kurarikira ibyo badafite,
maze bagondoza Uhoraho mu butayu;
Bibagiwe batyo Uhoraho, umukiza wabo,
we wakoreye mu Misiri ibintu bikomeye,
ibitangaza mu gihugu cya Kamu,
n’akataraboneka ku nyanja y’Urufunzo.
Yari mu migambi yo kubatsemba,
iyo Musa, intore ye, atamwitambika imbere,
ngo abuze ubukana bwe kubarimbura.[/wptab]
[end_wptabset]


text:
Hateguwe ubukangurambaga bwo kwamamaza inkoni yera no kuyiha agaciro
Guha abantu babona amafunguro mu mwijima no kubapfuka mu maso bakagenda batareba, ariko bakoresha inkoni yera ngo ni bimwe mu bikorwa biteganyijwe kugira ngo abo bantu babona bakorere ubuvugizi abatabona.
Umuryango w’Ubumwe Nyarwanda bw’Abatabona(RUB) uvuga ko ubwo buvugizi bwatuma Leta yongera uruhare igira mu gushakira abatabona inkoni yera ku giciro gihendutse cyane, hakoreshejwe ubwisungane mu kwivuza (Mutuelle de Santé).
Mu kiganiro RUB yagiranye n’Itangazamakuru tariki 07 Ugushyingo 2022, Perezida wayo Dr Mukarwego Beth yagize ati "Dukeneye inkoni yera kandi ikaboneka hifashishijwe ubwisungane bwo kwivuza. Jyewe aho gusiga inkoni yera nasiga isakoshi."
RUB yateguye ibikorwa byo kwizihiza umunsi wahariwe inkoni yera, ubusanzwe uba buri mwaka tariki ya 15 Ukwakira, ariko ubu bikaba ngo bitarashobotse icyo gihe kubera gahunda nyinshi.
Hari urugendo ruzakorwa kuva ahitwa kwa Rubangura kugera ku nyubako za Down Town mu Mujyi wa Kigali, rukazitabirwa n’abantu b’ingeri zitandukanye barimo ibyamamare(Stars) mu muziki Nyarwanda.
Muri urwo rugendo rwiswe ’Street Challenge’ ruzakorwa ku wa Gatatu tariki 09 Ugushyingo 2022, hari abazapfukwa ibitambaro mu maso bagahabwa inkoni yera ikaba ari yo ibayobora, kugira ngo bumve uburyo bigora abatabona kwambukiranya imihanda.
Kuri uwo munsi kandi muri imwe muri hoteli z’i Kigali hazabaho umusangiro wiswe "Dinner in the dark", aho abantu bo mu nzego zifata ibyemezo muri Leta no mu bikorera bazasangirira mu mwijima w’icuraburindi.
Umuyobozi Nshingwabikorwa wa RUB, Dr Donatille Kanimba agira ati "Abazaba batumiwe bazicara ku meza barye uko babyumva, uko nanjye mba ndya, utagomba kureba ku isahani."
Dr Kanimba avuga ko muri uyu mwaka igikorwa cyo kwizihiza inkoni yera kizasiga amasomo menshi atuma inzego zitandukanye zifasha abatabona kwisanga muri ’paradizo’ nk’abandi baturage badafite ubumuga.
Mu myaka 60 ishize Umuryango w’Abibumbye (UN) wemeje inkoni yera ko igomba kwitwazwa gusa n’abafite ubumuga bwo kutabona.
Uretse kugenda bayikoza ahantu bagiye gushinga ikirenge ngo bumve niba nta kibangamiye urugendo rwabo, bavuga ko inkoni yera ibarinda gufatwa n’amashanyarazi cyangwa gukubitwa n’inkuba, kubera akantu k’ubuhiri kari hasi ndetse n’igikoba bafataho.
Iyo umuntu witwaje inkoni yera ayizamuye akayerekana ashaka kwambuka umuhanda, abatwaye ibinyabiziga basabwa kubimenya vuba na bwangu bagahagarara. Iyi nkoni kandi irinda utabona gukenera abandi bamuyobora aho ajya hose.
MENYA UMWANDITSI
Umunyamakuru wa Kigali Today/KT Radio
@ SimonKamuzinzi


text:
Ibyo Dukora
Umunsi Wahariwe Isuku n’Isukura
Umunsi Mpuzamahanga w’Ibidukikije
Ibiganiro by’Urubyiruko ku Bumenyi bw’Ikirere
Ubukangurambaga bwa Global Goal Jam mu Rwanda
Mu 2019, twafatanyije n’Abahagarariye zUmuryango w’Ubumwe bw’Uburayi mu Rwanda gutegura ubundi ubukangurambaga nk’ubwo bwabereye mu Rwanda . Abitabiriye ubu bukangurambaga bigiye hamwe zimwe mu Ntego z’Iterambere Rirambye ). Ubu bukangurambaga bwari butandukanye n’ubwabaye mu 2018 kuko abitabiriye babonye umwanya wo kuganira n’abaturage, bakumva ibitekerezo byabo ku gukemura ibibazo birebana n’izi Ntego z’Iterambere Rirambye . Iyo hashize iminsi bari muri icyo gikorwa, hategurwa inama mpuzamahanga aho aya matsinda agaragariza abahagarariye guverinoma z’ibihugu bitandukanye ndetse n’abafatanyabikorwa igisubizo ku ku kibazo kiri mu Ntego z’Iterambere Rirambye (SDGs) baba bakozeho ubushakashatsi. Bitewe n’uko ayo matsinda aba agizwe n’abantu bafite ubumenyi n’ubunararibonye butandukanye, bahuriza hamwe bagashaka igisubizo cy’ikibazo cyugarije isi kandi bagashyiraho ingamba z’igihe gito zitanga umusaruro mu gihe kirekire.


text:
Abavuzi bigenga bahawe ubumenyi bwo kunoza gahunda y’ubwishingizi bw’amatungo.
Yanditswe na Ndayisaba Jean de Dieu.
Abavuzi b’amatungo bigenga bo ku rwego rw’abadogiteri baturutse mu turere dutandukanye bongerewe ubumenyi n’urugaga rw’abavuzi b’amatungo mu Rwanda (RCVD) ku bufatanye bwa MINAGRI ishami rishinzwe ubworozi n’ikigo cy’igihugu gishinzwe iterambere ry’ubuhinzi n’ubworozi (RAB) mu rwego rwo kunoza gahunda ya leta igamije guteza imbere ubwishingizi bw’amatungo cyane cyane korohereza umwishingizi kumenya ikishe itungo kugirango umworozi yishyurwe.
Mu gihe leta iri gushishikariza aborozi b’amatungo atandukanye kuyashakira ubwishingizi, hari ho ikibazo cy’umubare muto w’aba banyamwuga bakora igenzura rishingirwaho kugira ngo umworozi wapfushije itungo ryari ryishingiwe abe yakwishyurwa.
Dr Patience Batesi ni umwe mu bahuguwe yabwiye Pressbox ko yungutse byinshi birimo ko kumenya ikishe itungo atari uguhita ubaga ahubwo ko uba ugomba no kugenzura ibindi byinshi bitandukanye nk’uko yabikoraga mbere.
Agira ati “Abantu bajyaga bajya gupima hapfuye inka, hapfuye ingurube cg hapfuye inkoko, akumva ko nahagera ari bufate icyuma agafungura inka ashaka kumenya icyayishe. Ariko nk’umuntu ugiye kugenzura ikishe itungo, ukeneye amakuru yuzuye. Rero aho uyakura ntabwo ari mu kuyibaga gusa, urareba aho yaryamaga, urareba ibyo yaryaga uranareba ububiko (stock) y’ibyo yaryaga, ikindi gikomeye twize ni ugufata amakuru ku mworozi kugira ngo umwishingizi azayashingireho afata umwanzuro”.
Inzobere mu buvuzi bw’amatungo akaba n’uhagarariye abavuzi b’amatungo mu ntara y’Iburasirazuba Dr. Charles Nkuranga ari na we wahuguraga aba baveterineri avuga ko impamvu y’aya masomo ari ukuziba icyuho cy’umubare muto w’abanyamwuga babasha gukora raporo ishingirwa ho n’umwishingizi kugira ngo umworozi wapfushije itungo atabigizemo uburangare ntahombe.
Ati “Twahuguye abaveterineri b’abadogiteri kubera gahunda ya leta yo gushyira amatungo mu bwishingizi, rero usanga abishingizi hari ibyo baba bakeneye mu gihe itungo ryapfuye, nko gusuzuma iryo tungo bikozwe n’umuvuzi wabyigiye ufite impamyabumenyi ya A0, agakora raporo neza akaba ari yo bashingiraho mu kumenya niba umworozi yishyurwa cyangwa atishyura”.
Dr Nkuranga akomeza avuga ko hari n’igihe umworozi apfusha itungo biturutse ku rugomo rw’abandi bashobora kuyiha ibiyica nk’ibyuma cyangwa ibindi akavuga ko iyo umuvuzi akoze igenzura neza abona ikishe inka bityo umworozi ntahombe.
Ati “Mu gusuzuma, itungo ryakorewe ubugome byose biragaragara. Bijya biba cyane mu biraro rusange za Gakenke n’ahandi usanga hari ufite ubwatsi bw’inshi undi atabufite bamwe bakajya kwiba ugasanga uwibwa ashyize inshinge mu rubingo, inka yapfa veterineri yagenzura agasanga urushinge ku mutima”.
Irankunda Emmanuel ukorera ikompanyi y’ubwishingizi ya UAP nk’imwe mu zitanga ubwishingizi bw’amatungo yabwiye Pressbox ko mu kazi kabo hakenerwa abahanga mu kugenzura ikishe itungo kugira ngo umworozi yishyurwe, akavuga ko bishingira itungo ryishwe n’impanuka, ndetse n’uburwayi ariko mu gihe bigaragaye ko harimo uburangare bw’umworozi icyo gihe atishyurwa.
Ibiciro by’ubwishingizi bw’amatungo bigenwa na minisiteri y’ubuhinzi n’ubworozi (MINAGRI) aho inka yishingirwa ku giciro kingana na 4.5% -7% by’igiciro cy’inka ku mwaka mu gihe inkoko yishingirwa ku mafaranga 3% -6% y’igiciro cyayo ingurube ikishingirwa 5% -7% y’igiciro cyayo.
Gahunda y’ubwishingizi bw’amatungo mu Rwanda yatangiye mu mwaka wa 2017 ikaba igamije gufasha aborozi kutagwa mu gihombo mu gihe amatungo yabo yapfuye. Cyakora umubare w’abaveterineri bakora isuzuma rya gihanga rishingirwaho hishyurwa umworozi baracyari bake kuko ubu bangana na 75 mu gihugu hose umubare muto ugereranyije n’imirenge 416 igize igihugu.


text:
URI NDE WOWE UCIRA IMANZA UMUGARAGU W’ABANDI?
IBICE BYO GUSOMA: Zaburi ya 103; Yesaya 45:1-8; Abaroma 14:1-12; Mat 18:21-35.
Ndabasuhuje bene Data. Nejejwe no kongera kuganira namwe ku Ijambo ry’Imana. Uyu munsi nifuje kubagezaho ubutumwa bufite umutwe ugira uti: “URI NDE WOWE UCIRA IMANZA UMUGARAGU W’ABANDI?” Biratworohera cyane kunenga bagenzi bacu no kubacira imanza, cyane cyane mu gihe bakora ibinyuranye n’ibyo dushaka. Ubusanzwe uwize iby’amategeko neza niwe ushobora guca imanza kuko ari we ushobora kumenya ko itegeko ryishwe cyangwa ritishwe. Mubyo gukiranuka, “Imana yonyine ni yo itanga amategeko kandi igaca imanaza. Ni yo ifite ububasha bwo gukiza abantu no kubatsemba. Naho se wowe uri nde ngo unegure mugenzi wawe? (Yakobo 4:12) Uri nde wowe ucira umugaragu w’abandi urubanza, kandi imbere ya Shebuja ari ho ahagarara cyangwa akaba ari ho agwa? Ariko azahagarara kuko Imana ari yo ibasha kumuhagarika. (Abar 14 :4) Usebya mwene se cyangwa agacira mwene se urubanza aba asebya amategeko, kandi ni yo aba aciriye urubanza. …» (Yak 4:11)
Biratangaje kuba abana b’abantu twarakuye Imana ku ntebe y’ubucamanza, maze tukayicaraho : « Ni cyo gituma utagira icyo kwireguza, wa muntu we ucira abandi urubanza. Ubwo ucira undi urubanza uba witsindishirije, kuko wowe umucira urubanza ukora bimwe n’ibyo akora. » (Abar 2 :1) Kuki Imana itubuza gucira abandi ho iteka? Iyo twishyize mu mwanya w’umucamanza, tuba twirengagije intege nke zacu ahubwo tukareba amakosa y’abandi: “Ntimugacire abandi urubanza mu mitima yanyu kugira ngo namwe mutazarucirwa, kuko urubanza muca ari rwo muzacirwa namwe, urugero mugeramo ari rwo muzagererwamo namwe. Ni iki gituma ubona agatotsi kari mu jisho rya mwene so, ariko ntiwite ku mugogo uri mu jisho ryawe? (Matayo 7:1-3) Kuvuga undi nabi bishobora kuvamo ibyaha byinshi harimo gusebanya, gushinja ibinyoma, … (Abalewi 19:15-18) Kudacira abandi urubanza, bituma natwe tubasha kwishyira mu mwanya wabo, tukareba uko natwe twabyifatamo turamutse ari twe turi mu mwanya wabo.
Ese wari uzi ko abantu baciriweho iteka na bagenzi babo aribo Yesu ashaka kurusha abandi? Ku bwawe wumva abantu bishe Yesu bakwiye guhanishwa iki? Umva urubanza Yesu yabaciriye: «Data, ubabarire kuko batazi icyo bakora.” (Luka 23:34) Ese jye nawe twaba twarababajwe cyangwa twaratotejwe bingana iki ku buryo hari abantu twamaze gukatira urubanza rwo kurimbuka? Ibuka wa mugore wari umusambanyikazi abantu baciriyeho iteka ryo kwicishwa amabuye. Yesu avuze ati “Muri mwe udafite icyaha, abe ari we ubanza kumutrera ibuye”, abari bigize abacamanza batangiye kubebera. (Yohana 8:7) Ibuka ko umuntu ashobora guhinduka igihe icyo ari cyo cyose. Yuda Isikariyoti se ntiyari umwe mu ntumwa za Yesu-Kristu? Ariko se siwe wabaye uwambere mu kumugambanira. Igisambo cyari iruhande rwa Yesu k’umusaraba se sicyo yabwiye ati: “Ndakubwira ukuri, yuko uyu munsi turi bubane muri Paradiso.”? (Luk 23:43). Imitekerereze y’abantu siyo y’Imana. Iyo Imana ibishatse ikugirira neza n’ubwo waba utarayimenya:“Nguhamagaye mu izina ryawe n’ubwo utigeze kumenya….nzagukenyeza n’ubwo utigeze kumenya” (Yesaya 45:4-5) Mu maso y’abantu, Zakayo ntiyari akwiriye no kwegera Yesu; ariko umwanzuro w’urubanza Yesu yamuciriye uravuga ngo: “Zakayo, ururuka vuba kuko uyu munsi nkwiriye kurara iwawe.” (Luka 19:5) Uwiteka Imana ntatwitura ibihwanye n’ibyaha byacu: “Kuko azi imiremerwe yacu, yibuka ko turi umukungugu”. (Zab 103: 14) Mu gucira mwene So urubanza ntukibagirwe ko ari umuntu. Uge kandi uzirikana ko ibyamubayeho nawe bishobora kukubaho cg se byigeze kukubaho. Wiba nka wa mugaragu shebuja yababariye umwenda uremereye (wasabaga ko shebuja amugura we ubwe, umugore we, abana be n’ibyo atunze byose) ariko we yasohoka hanze agata ku munigo mugenzi we wari umurimo amafaranga nka 25 y’u Rwanda ndetse akamufungisha kugeza igihe yishyuriwe. (Mat 18:23-30). Gucira mwene so urubanza ni ukubura urukundo; ni uburyarya; ni ukwirengagiza imbabazi z’Imana.
Ku rundi ruhande ariko Pawulo yaravuze ngo: “Ntimuzi ndetse yuko tuzacira abamarayika urubanza, nkanswe iby’ubu bugingo?” (1 Abakorinto 6:3) None se ni iki mu by’ukuri Yesu yashakaga kuvuga yihanangiriza abantu kudacira abandi imanza? Reka tubanze tuvuge icyo atashatse kuvuga. Ntabwo yashatse kuvuga yuko tutagomba gushishoza ngo tumenye uko abantu bateye mu kwitegereza ibikorwa byabo. Ibyo birasobanutse neza. Yesu yavugaga ku byerekeye gushakisha amakosa kuri bagenzi bacu tukageza no ku dukosa twabo duto (akatsi) twirengagije ko natwe tutari miseke igoroye. Intumwa Yakobo yaranditse ati, “Ntimwitotomberane bene Data, mudacirwaho iteka dore umucamanza ahagaze ku rugi” (Yak. 5:9). Bibiliya itubuza gushaka amakosa kuri bene Data twamara kuyabona tukihutira kujya kuyatangaza hose, twitotombera bene Data. Ibi ni ibyaha byiganje cyane mu Itorero, kandi abakora bene ibyo bishyira mu k?ga ko gucirwaho iteka. Iyo tuvuga mwene Data w’umwizera, tukagaragariza abandi amakosa ye mu buryo bwo kumuciraho iteka tuba dukuza uburyarya; kuko natwe tutakwifuza ko hari uwatuvuga nabi tudahari. Dushobora kwegera mu buryo bw’urukundo mwene Data tukavugana na we ku makosa ye, ariko ibyo tukabikora mu buryo buzira uburyarya; ni ukuvuga igihe natwe tudafite ayo makosa (cyangwa tunamurusha).
Muri make, ntabwo kudacira bagenzi bacu imanza ari ukubareka bakikorera ibyaha nk'aho tutabibona; dusabwa gucyaha ikibi, tukitandukanya nacyo, Itorero ry'Imana ntirigeho umugayo. Ariko kenshi abashaka gusubiza ibintu mu buryo bakora nka Elifazi wabwiye Yobu ati: “Ibibi byawe si byinshi? Ndetse ibicumuro byawe ntibigira urugero; (Yobu 22:5) Ni cyo gituma imitego ikugose, n’ibiteye ubwoba bigutunguye biguhagaritse umutima. (Yobu 22:10). Hari igihe dushinja abafuditse, tubereka ko gucibwa ari cyo kibakwiye, ko bagomba gusarura ibyo babibye; ntitwite na gato mu kugaragaza ubugwaneza n'urukundo rw'Imana. Mu gucira mwene so urubanza ubanze kwibaza uti "ari jye byabayeho, ibi mubwiye cg mugiriye nibyo nakwifuza kugirirwa?" Iyo bidakozwe gutyo, bituma ucyashywe areba imyitwarire y'abamucyahana ubukana, agasanga ari babi kumurusha. Ibyo yakorewe ntabibonemo kumufasha, akabibonamo uburyarya, no kwigira intungane. Ukiranuka wenyine twishingikirazaho ni Kristo; abantu twese turamukeneye; turi abasabirizi imbere ye. Niyo mpamvu tudakwiye gucirana imanza mu mitima. Dusabe Imana urwo rukundo rutuma tubasha gutega amatwi bagenzi bacu twibwira cg twumva ko bakosheje, mu guhana no gutesha, hagaragaremo mbere na mbere ubugwaneza buzira uburyarya n'urukundo ruva mu ijuru. Mana twongeye kugusaba ubwenge, bwo kumenya icyo kuvuga n'icyo gukora, kugira ngo bigaragaze ubugwaneza n'urukundo byawe bihebuje.
None se mwene Data, ntabo waba waraciriyeho iteka? Bene So musengana cyangwa mwasenganaga, abayobozi bawe; abakwiciye cyangwa baguhemukiye mu bundi buryo? Ijambo ry’Imana rirashaka ko uberaho. Nagira ngo ngusabe wemerere Umwuka w’Imana agufashe gusaba imbabazi, uwo waciriyeho iteka umwegere umugaruze ineza kugira ngo nabona imirimo yawe myiza bimutere guhimbaza Imana. Kuki warimbuka uzize kwivanga mu mirimo itari iyawe? Kuki umutima wawe wahinduka gereza ufungiramo abantu umaze gucira imanza? “Guhora si ukwacu” (Abaroma 12:19) no guca imanza ni iby’Imana yonyine.
Amahoro Imana itanga aruta ayo umuntu wese yakwibwira age arinda imitima yanyu n’ubwenge bwanyu, kugira ngo mukomeze kumenya no gukunda Imana n’Umwana wayo Yesu Kristo Umwami wacu. Kandi umugisha w’Imana ishobora byose, Data wa twese, Umwana, kandi Umwuka Wera ube muri mwe, kandi ugumane namwe iminsi yose. Amina!
Arch. Sehorana Joseph
Last edited: 11/09/2020
Add a comment


text:
IYUNGURE SACCO- Cyanika , indashyikirwa mu gukemura ibibazo by’abayigana
Kubera ko ikibazo cy’ubukene n’ubushomeri mu Banyarwanda gihangayikishije inzego zitandukanye, ni muri urwo rwego , Koperative IYUNGURE SACCO-Cyanika yihaye gahunda yo gufasha abanyamuryango bayo kubona inguzanyo, ku buryo bworoshye.
Ibi byatangajwe na Habumugisha Phocas,umucungamari ( gérant) w’iyo SACCO IYUNGURE.Ibi ngo biri mu rwego rwo gufasha abanyamuryango kwikura mu bukene bakora imishinga iciriritse ibyara inyungu no gufasha urubyiruko kwihangira imirimo.
Ubusanzwe Sacco IYUNGURE –Cyanika ifite gahunda ya Toolkit yo guteza imbere abize imyuga ku nkunga y’ikigega BDF.
Habumugisha Phocas,umucungamari( P/Captone)
IYUNGURE SACCO-Cyanika yasinyanye na BDF, amafaranga 26.300.000 frw, yo gufasha urubyiruko.Ni muri urwo rwego Sacco igirana amasezerano n’uhawe inguzanyo , akishyura 50 % n’inyungu ya 15% , hanyuma 50 % akaba inkunga.Buri mwana watoranyijwe mu Mirenge ya zone ya Bukamba binyuze mu Budehe , abona inguzanyo ya 500.000 frws, baba bibumbiye mu makoperative bagahabwa hafi 5.000.000 fws.
BDF, kandi yahaye Sacco IYUNGURE –Cyanika miriyoni cumi n’eshanu zo gufasha abategarugori bakora ubucuruzi bwambukiranya umupaka ( Women Cross Board Trade) , buri tsinda ryahawe miriyoni eshanu ( 5.000.000 frws).
Mu bijyanye na gahunda ya VUP mu cyiciro cya mbere n’icya kabiri mu budehe , IYUNGURE SACCO- Cyanika ifite gahunda yo mu rwego rwa Finance Servise, aho ubonye inguzanyo atanga inyungu ya 11%.
Mu rwego rwo kurushaho kunoza serivisi nziza IYUNGURE SACCO- Cyanika, iha abakiliya igendeye ku byo bakeneye, ikaba ikorana cyane n’abahinzi b’ibirayi kuko muri kariya gace k’ibirunga ahitwa Nyagahinga hera ibirayi cyane kurusha utundi turere two mu Rwanda.Ibaha iguzanyo bagura imbuto.
IYUNGURE SACCO- Cyanika, itanga inguzanyo zitandukanye nko ku bacuruzi ba butiki, ubucuruzi bwambukiranyaumupaka, abashaka amafaranga y’ishuri, abifuza kugura za moto. BIOGAZ, ubuwishingizi bw’ubuzima n’inzindi nguzanyo zishingiye ku bukorokori:Ubwubatsi, ububaji, ubudozi, abanyamadinin’ibindi…
Habumugisha Phocas, atangaza ko nta muntu n’umwe IYUNGURE SACCO- Cyanika, yima inguzanyo.Ngo iyo afite imyaka 18 y’ubukure, ari inyangamugayo afitemo konti , akora muvoma zose.Iyo yanditse asaba inguzanyo , yujuje impapuro zisabwa, yakoze umushinga mwiza n’uburyo azishyura, ngo abona inguzanyo mu gihe gito
Kubera imikorere myiza ya IYUNGURE SACCO- Cyanika , tariki ya 25/04/2016, MINICOM yayihaye igihembo cy’indashyikirwa kuko yagiye iha urubyiruko inkunga yo kwihangira imirimo.
Uwitonze Captone
1,267 total views, 1 views today


text:
Ijambo "guhimbaza” riboneka muri bibiliya incuro nyinshi “ nzajya ndirimbira uwiteka nkiririho, nzajya ndirimbira Imana yanjye ishimwe ngifite ubugingo” (Zaburi 104:3) uwiteka arakomeye cyane akwiriye gushimwa cyane mu rurembo rw’Imana yacu ku musozi wayo wera (Zaburi 48)
Guhimbaza Imana no kuyishima byibagiza umuntu imibabaro n’ibiteye ubwoba byo muri ubu buzima. Gutekereza ku Mana byonyine bihindura ibyiyumviro by’umuntu. Guhimbaza Imana byibutsa umuntu kureba ku Mana cyane kuruta uko umuntu asanzwe yirebaho kuko Imana ifite ibisubizo byose naho twe abantu tukagira ibibazo.
Tugiye kurebera hamwe impamvu ari ngombwa guhimbaza Imana no kuyishima:
guhimbaza Imana bituma umuntu ahinduka mushya
Yesu yabwiye Nikodemu ko agomba kubyarwa ubwa kabiri (Yohana 3:1-8) iyo umuntu yizeye Imana n’umwana wayo, aba yongeye kuvuka bundi bushya akaba mushya mu mutima no muri roho (2 Abakorinto 5:17) ahabwa uutima mushya n’umwuka mushya usimbura umutima w’iuye yari asanganywe (Ezekiel 36:26) bityo atangirana amahirwe yo gufashwa n’umwuka wera.
Kwicisha bugufi ku bw’uko Yesu yitanze akaduha agakiza
Yesu yiyambuye icyubahiro cy’ubumana yicisha bugufi aba mu buzima bworoheje. Yiyambitse akamero ka muntu yemera gupfira ibyaha byacu ku musaraba kandi we yari umuziranenge (Abafiripi 2: 6-8) ibyo byose yabikoreye njyewe nawe kuko nta bundi buryo twari kwemerwa.
Intege nke zacu zidufasha kubona imbaraga z’Imana.
Twebwe abantu turi abanyantege nke, dukora ibyaha buri gihe ariko Imana yirengiza ibyo ikatuba hafi. Mu guhimbaza Imana no kuyiramya duca bugufi tukazamura icyubahiro cy’Imana hanyuma umwuka wera agakora imirimo ikomeye muri twe.
Imbaraga z’Imana nizo dukeneye, imbaraga zayo zikora mu cyimbo cy’intege nke zacu. Mu by’ukuri aho integer nke ziri niho imbaraga z’Imana zuzura (2Abakorinto)
Duhimbaza Imana tuyishimira ibyo yakoze
Imigisha yose iva mu biganza by’Imana n’ibigeragezo byose Imana ibifiteho ububasha . Imana yaremye ijuru n’isi, itanga imvura n’izuba , irenganura abarengana , ihumura impumyi, muri macye tugoswe n’imirimo y’intoke zayo.
Dushobora kuyisaba buri kimwe cyose, iduha ibyo dukeneye kandi idusubiza integer mu bugingo iyo tunaniwe.
Twaremewe guhimbaza Imana
“Kuko ari wowe waremye inging zanjye, wanteranirije mu nda ya mama. ndagushimira konaremwe uburyo buteye ubwoba butangaza, imirimo wakoze ni ibitangaza, ibyo umutima wanjye ubizi neza” (Zaburi 139:13-14)
N’ubwo umuntu yashakashaka abantu bose, ahantu hose, ashakisha icyamunezeza ntaho yakibona uretse ku Mana.
Ariko Imana ibasha kuduha amahoro no mu gihe cy’imibabaro, ishaka ko dhorana ibyishimo bitarangira . uyu munezero utangwa n’Imana ntugira akagero. Ni iby’igicro cyinshi kumenya ko Imana ihorana natwe.
Muri macye dukwiye guhimbaza Imana mu byo dukora byose, ingingo z’imibiri yacu zikwiye guhimbaza Imana kuko kwera kwayo kurenze imitekerereze ya muntu. Nimucyo rero tuzamure icyubahiro cyayo kuko ari cyo twaremewe.
Source: crosswalk.com


text:
79% by’abakozi mu Rwanda ntibanyuzwe n’umushahara bahembwa
Ubushakashatsi bwakozwe n’Ihuriro Synergie Zamuka rigizwe n’amasendika y’abakozi n’imiryango irengera uburenganzira bw’abakozi mu Rwanda, bwagaragaje ko 79.4 % batishimiye umushahara bahembwa.
Ubwo bushakashatsi bwakozwe guhera umwaka ushize, bwakorewe ku bakozi batandukanye bo mu ngo mu bice bitandukanye by’igihugu.
Ibyavuyemo bigaragaza ko abishimiye umushahara bahembwa ari 20.6 % mu gihe 79.4% batishimiye uwo mushahara.
Muri rusange, ubushakashatsi bwagaragaje ko umukozi wo mu rugo mu Rwanda ku kwezi ahembwa amafaranga ari hagati ya 5000 Frw na 20 000 Frw. Ushyize ku mpuzandengo, umukozi wo mu rugo ahembwa 16 500 Frw.
Icyakora hagaragajwe ko ushyizemo ibindi abakozi benshi bahabwa n’abakoresha babo birimo kugaburirwa, guhabwa icumbi, gukoresha ibikoresho bimwe n’ibya ba nyir’urugo, ngo umukozi wo mu cyaro ku kwezi agendwaho n’ibifite agaciro ka 66 500 Frw naho mu mujyi agendwaho n’ibifite agaciro ka 126 500 Frw.
Umunyamabanga Mukuru wungirije w’Urubuga rw’Umurimo n’Ubuvandimwe bw’Abakozi COTRAF Rwanda , Gasore Séraphin, yabwiye Igihe.com dukesha iyi nkuru ko nubwo abakozi bo mu rugo batishimiye umushahara bahabwa, akenshi batabanza kureba kuri ibyo bindi bibagendaho.
Yavuze ko baramutse bahisemo kwicumbikira, bagasaba amafaranga menshi bishobora gutuma babura akazi kuko atari benshi babasha kubishyura ayo bakeneye.
Ati “Iyo aba yikemurira ibibazo ubundi yasaba menshi cyane kurusha ayo abona ariko yagira ikibazo cyo kubona akazi kuko abashobora kubona ibyo asaba ni bakeya ariko kuko basa n’abasangira ibyo bafite, bigabanya ibimugendaho bifatika by’amafaranga bigatuma abona akazi.”
Abagera kuri 92.4 % bavuze ko bahabwa umushahara wabo ku gihe giteganyijwe, naho 7.6 % bavuze ko batawuhabwa ku gihe cyateganyijwe.
Mu bindi byagaragajwe mu bushakashatsi nuko 94.1 % basanze bafite ubwishingizi mu kwivuza bwa Mutuelle de Santé .
Abenshi bagaragaje kandi ko bafata ku mafunguro amwe n’ay’abakoresha babo, 41.2 % bavuze ko bafite icyumba cyabo bwite bararamo mu nzu imwe n’abakoresha babo, 29.4% bafite icyumba bararamo hanze y’inzu nini naho 19.1 % barara mu byumba bimwe n’abana bo muri urwo rugo.
Gasore yavuze ko uburyo umukozi afatwa nabyo bikwiriye kwitonderwa cyane n’abakoresha kuko iyo afashwe nabi n’akazi ashobora kugakora nabi kandi bikagira ingaruka zikomeye.
Yagize ati “Bigira ingaruka iyo ufatwa nk’umuntu utari umwe mubo muri urwo rugo. Urarya ibyawe, mu gihe n’ibindi abandi bari kurya ari wowe wabitetse, hanyuma ukaryama hanze hamwe n’amakara cyangwa se mu ivumbi. Uwo muntu kunezerwa no kunyurwa kwe ntabwo ari kwinshi cyane.”
“Umuntu wita ku rugo, urera abana ni akazi ko kwitondera. Ubundi umuntu ukora ako kazi yakabaye ari we ubayeho anezerewe, avuga ati aba bantu dukorana bampa agaciro reka nanjye nkore ibyo nshoboye banezerwe. Iyo ari umuntu mufata nk’udafite agaciro, ashobora kubahima akabereka ko hari ibyo ashoboye mudashoboye.”
Mu babajijwe, 23.5 % bavuze ko kujya gukora akazi ko mu rugo babitewe n’ubukene, abandi ni abashaka kubaho bitunze, mu gihe hari n’abahunga amakimbirae ari mu miryango yabo.
Zimwe mu ngorane abakozi bo mu rugo bagaragaje bahura nazo harimo kubura amategeko yihariye agenga akazi kabo, kugirirwa nabi, gutotezwa, gukubitwa, gusuzugurwa, guterwa ubwoba, gufatwa ku ngufu, kubuzwa amahemwemo . umushahara udahagije n’ibindi.


text:
Umucukuzi wa StrongU STU-U6 DASH Umucukuzi wa Asic 420G X11
Ibisobanuro birambuye
Ibiranga ibicuruzwa
Abacukuzi ba StrongU U6 420GH / s Imbaraga 2100W ubucukuzi bwa Cryptocurrency DASH
Imashini hash: 420g ± 8%
Gukoresha ingufu zometse ku rukuta: 2000W ± 10%
Hash tekinoroji: X11
• Amashanyarazi: arimo
Ubushyuhe bwo gukora: 0C ~ 40C
Ingano: 370 * 135 * 208mm
Uburemere: 7.5 kg
Urusaku rw'urusaku: decibel 76
Umuvuduko winjiza: AC 220-240V AC, 50/60 Hz
serivisi ya garanti:
1. Niba imashini nshya iri mugihe cya garanti, uwabanje gukora imashini icukura arashinzwe.Mubisanzwe, itariki yo kugurisha nyuma yo kugurisha imashini nshya ni iminsi 180 will Tuzakuyobora kugirango ubone ibikoresho byubusa.
2. Abacukura amabuye y'agaciro bakoreshwa bagomba kwishingirwa bitarenze iminsi 30 uhereye igihe byoherejwe, kandi amafaranga yo gufata imashini azishyurwa ukurikije uko ibintu bimeze.
3. Tuzohereza videwo yikizamini hamwe na SN code mbere yo koherezwa kugirango tumenye neza ko imashini icukura waguze imeze neza.
4. Niba imashini icukura waguze ikananirana, nyamuneka twohereze amakuru arambuye kubyerekeye ikibazo cyawe (cyane cyane ibiti bya kernel hamwe nurupapuro rwakazi rwa mashini), kandi tuzagerageza kugufasha gukemura ikibazo kure.


text:
Mu Rwanda
U Rwanda Na Peru Mu Ntsinzi Yo Kurinda Isi Pulasitiki
Kuva amasezerano yo kugabanya ibyuka byoherezwa mu kirere yitiriwe Paris yasinywa, andi masezerano akomeye mu kurengera ibidukikije yaraye asinyiwe i Nairobi muri Kenya bigizwemo uruhare n’u Rwanda na Peru.
Umunyarwandakazi Juliet Kabera usanzwe uyobora Ikigo cy’u Rwanda kirengera ibidukikije ari mu bagize uruhare rukomeye mu biganiro byagejeje ku isinywa ryayo.
Amasezerano yaraye asinyiwe i Nairobi agamije gukumira ko abantu bakomeza gukoresha pulasitiki itabora bakayijugunya aho babonye hose harimo mu nzuzi, imigezi, ibiyaga n’inyanja.
Abahanga mu kurengera ibidukikije bavuga ko amasezerano yaraye asinywe ariyo abaye ingirakamaro kuva ayasinyiwe i Paris mu Bufaransa yasinywa mu mwaka wa 2015.
Amasezerano y’i Paris yasinywe hagamijwe kugabanya ibyuka bikoreshwa mu byuma bikonjesha.
Abari bahagarariye ibihugu byabo mu masezerano yaraye asinyiwe i Nairobi bamaze Icyumweru baganira ku ngingo zakwemeranywaho n’amahanga hagamijwe gukumira ko pulasitiki yakomeza gukoresha nabi, ikajugunywa mu Nyanja n’ahandi hareka cyangwa hatemba amazi.
Nyuma yo kwemeranywa ku ngingo zizaba zigize ariya maszerano, abayobozi bari bahagariye za Guverinoma bemeranyije ko inyandiko idakuka ku ishyirwa mu bikorwa by’iriya myanzuro izaba yararangiye mu myaka ibiri iri imbere, ni ukuvuga mu mwaka wa 2024.
Umuyobozi w’Ishami ry’Umuryango w’Abibumbye rishinzwe kurengera ibidukikije witwa Espen Barth Eide yagize ati: “ Uyu munsi dukoze amateka, tugomba kubyishimira.”
Nyuma y’uko bariya bayobozi bemeranyije ku ishyirwaho ry’ariya masezerano, hashyizweho itsinda ry’abahanga bagomba kwandika inyandiko idakuka izagena uko ibihugu bigomba kwitwara mu byerekeye gukoresha pulasitiki.
Haracyari imbogamizi…
N’ubwo amahanga yishimira ko hari icyagezweho mu gukumira ko pulasitiki ikomeza kuba ikibazo ku bidukikije, haribazwa uko ingingo zibuza ibihugu bikize gukora ziriya pulasitiki zizasobanurwa mu nyandiko ya nyuma y’ariya masezerano.
Ibyo bihugu ni Leta zunze ubumwe z’Amerika, u Bushinwa, u Buhinde, Saudi Arabia, u Buyapani n’ibindi.
Ambasaderi w’u Busuwisi wari muri biriya biganiro witwa Franz Perez ari mu bibaza uko iriya nyandiko izaba isobetse no kumenya niba ibikubiyemo bizakurikizwa nk’uko bizaba biteganyijwe.
Yagize ati: “ Aya masezerano azaba ikibazo hagati y’abantu bifuza ko ibintu bihinduka, ibidukikije bikabaho neza n’abandi bashaka kugera ku nyungu zabo uko byagenda kose.”
Uwari uhagarariye Leta zunze ubumwe z’Amerika witwa Monica Medina nawe avuga ko akazi gategereje abemeranyije kuri ariya masezerano ari kenshi.
Juliet Kabera wari uyoboye itsinda ry’u Rwanda we yavuze ko uko byazagenda kose, ari ngombwa kwishimira ko hari icyo abatuye isi bemeranyijeho hagamijwe kurengera umubumbe batuyeho.


text:
Amasomo: Buh 12, 13.16-19; Zab 86 (85), 5-6, 9ab.10, 15-16ab; Rom 8, 26-27; Mt 13, 24-43.
Muri byinshi bibera kuri iyi si ya Rurema, ni bake batinda ku byiza ngo babe babitangarira ndetse bakurizeho kubishimira Imana. Ahubwo ikibi kibaye ni cyo gituma abatari bake bacika ururondogoro. Biba bibi cyane iyo icyo kibi kigeze aho gisa n’ikiharira urubuga, kigatwara ubuzima bw’abantu, cyigatsikamira abandi ndetse bikagera aho wagira ngo na cyo kitorera abambari n’abagaragu bakiyegurira. Ibi bituma abatari bake bibaza niba koko Imana ibaho; bati niba se koko ibaho kandi ikaba ishobora-byose kuki itigaragaza ngo ikore akantu itsembe ikibi ku mugaragaro, yerekane ko ari Imana, bose babireba! Hari n’abategereza ko igaragaraza ububasha bw’amaboko yayo itsemba burundu ababi n’abanyarugomo, bagategereza ko ibikora bagaheba, ahubwo uko bukeye n’uko bwije ikibi n’abambari ba nyakibi bigakomeza gusagamba. Hari n’ubwo umuntu yagera aho yifuza ati: “uwantiza ubwo bushoborabyose bw’Imana nibura nk’iminota ibiri ngo urebe ngo isi ndayisukura, nkayikuburamo ikibi n’abambari bacyo, maze isi nkayirema bushyashya, hagasigaramo abeza gusa! Nyamara umunyabuhanga ati: muntu aramutse abaye Imana atari mu bumwe na Yo, ubwe yakwirimbura ku isi, kuko yakwigira nk’ikirura kihiga”.
Imana ntihutiraho, irihangana, irigenga, itinda kurakara kandi igira urugwiro. Irategereza. Ntirambirwa. Ntihaniraho. Ntiyifuza urupfu cyangwa irimbuka ry’abanyabyaha, imamfu, ahubwo yifuza ko buri wese yihana, akisubiraho, akabaho. Mu Ivanjili, Yezu Kristu araduhishurira neza imiterere y’ayo matwara y’Imana, Yo yemera ko ikibi n’icyiza biturana ariko bibangikanye, kugeza igihe izatsinsurira burundu ikibi n’abazakinambaho. Imana irakicaye ku ntebe y’imbabazi no kwihanganira muntu kandi ikomeje kubahiriza ubwigende n’amahitamo byacu. Ni uko ingoma y’Imana iteye.
Yezu, Umwigisha mwiza uzi imibereho ya muntu
Mu Ivanjili ya Matayo, Yezu Kristu akomeje guhugura abe ku miterere y’ingoma y’ijuru. Nk’umwarimu mwiza, arahugura abe akoresheje imigani n’ibigereranyo bishingiye ku mibereho ya buri munsi y’abantu: ubuhinzi, gukora imigati. Inyigisho ya Yezu irafatika kandi ishinze imizi mu mibereho ya buri munsi ya muntu. Ku cyumweru cyashize twazirikanye umugani w’Umubibyi buri gihe ubiba imbuto nziza ikaba yakwera cyangwa ikarumba bitewe n’uko igitaka ibibwemo kimeze. Kuri iki cyumweru cya 16 gisanzwe, Yezu akomeje kutubuganizamo amabanga y’ingoma y’ijuru akoresheje n’ubundi imigani.
Ingoma y’Imana mu bantu imeze nk’umurima mwiza kandi utunganyije neza. Umubibyi yabibyemo imbuto nziza y’ingano maze akawuragiza abantu. Nyamara, bo baje kwirara, basinzirizwa na byinshi, maze umwanzi araza abiba umugono, abiba imbuto mbi igereranywa n’urumapfu. Imana Umubibyi, si yo soko y’ikibi! Ikibi cyabibwe mu isi na shitani umwanzi w’ineza.
Mu bushishozi bw’umubibyi ndetse no mu kwihangana kwe, ntiyemera ko abantu ubwabo batandukanya urumapfu n’ingano. Ibi bimera byombi, birasa cyane iyo bikiri bito: bigaragara neza ko burya bitandukanye iyo igiye yo kweza (ubwerezwa) kigeze. Umubibyi ni umunyabuhanga kandi arigengesera. Ntiyemera ko abantu bakwikorera icagura cyangwa ihitamo rya nyuma ku buzima bw’ababi n’abeza. Azabyikorera igihe nikigera. N’ubwo abarinzi bakwizerwa bikomeye n’umubibyi, ntibazighera bagira uburenganzira mu kwemeza ubaho n’ugomba gupfa, ukira n’ukeneshwa, urimbuka n’urokorwa! Nta kuvogera urubuga rwa nyezamu: nta n’umwe ufite uburenganzira bwo gushyira iherezo ku buzima bwa muntu kabone n’aho yaba ari ruharwa. Muntu yaba mwiza cyangwa mubi, niyubahwe kuva agisamwa kandi abeho kugeza apfuye urupfu rusanzwe nabwo kandi aherekezwe bikwiye muntu.
Niba ananiranye akigira nk’imbuto mbi, urumamfu rwahungabanya abandi, nashyirwe ahantu akomeza kubaho ariko arindirwe aho atabasha kwiyangiza no kwangiza abandi n’ibyabo; ashyirwe aho abasha kugororwa no gufashwa kugaruka mu nzira nziza.
Ikuzo ry’Imana ryuzuye iyi isi ku buryo bubonwa gusa n’abemera
N’ubwo muri iyi si ababi n’abeza babana kandi baturanye; n’ubwo ikibi kinyaruka bwangu, kigasakara vuba ndetse ukaba wagira ngo nta neza ikibaho, nyamara ingoma y’Imana iri mu isi kandi irakura ndetse ntihwema gukomera. Umuntu yabona abataye ukwemera, abataye Kiliziya, ingo zigenda zisenyuka buri munsi, bamwe mu bihayimana babivanga, ubugome buri ku isi, umuco wa nyamwigendaho ugenda wimikwa, n’ibindi byinshi bibi…umuntu akaba yakwemeza ko nta Mana ikiri ku isi, ko isigaye iba ahandi hatari ku isi, kandi ikigumirayo. Ibi nyamara si byo: Yezu Kristu ni muzima ku isi kandi arakora.
Yezu yabitubwiye neza aho agereranya ingoma y’Imana mu bantu n’akabuto gatoya cyane kitwa sinapisi. Mu butaka, aka kabuto ntikagaragara, nyamara ntibikabuza gukura nta n’ukareba, nta n’ubyitayeho ku buryo gatangaza abantu kavutsemo igiti kinini gitanga umutekano, ubwugamo n’icumbi ku nyoni zo mu kirere zikaruta kure mu bunini. Ibi ni ukuri kandi ingero ni nyinshi: none se ntitubona abatari bake batanafite igihagararo gikanganye muri société nyamara bayobora mu by’ukwemera abakire n’intyoza mu by’isi!
Uzasanga hari abayaminuje kandi bafite konti zuzuye imari batabasha gutangariza abandi Ijambo ry’Imana mu Kiliziya, muri Remezo no muri Agisiyo Gatolika, nyamara ucungira gusa kuri abanza cyangwa ayisumbuye ariko wahuye na Yezu akaribasomera kandi akaribasangiza bagafashwa. Uzasanga hari umukire nyamara uca bugufi akabanira neza Imana n’abayo; usange ku ruhande hari undi wakize ku bintu nyamara wiberaho nk’umutindi nako yarigize umubura-mana! Uzasanga hari umukene ku bintu nyamara atunze Imana, na Yo imutunze. Uyu rwose ingoma y’Imana imurimo. Ku ruhande rwe uzahasanga undi wabuze byose nk’ingata imennye: ibintu nta byo, ni umutindi n’Imana yarayirukanye. Arababaje! Abure ibintu, yibuze koko n’Imana kandi yaratwiyeretse ikatwiha muri Yezu Kristu!
Ingoma y’Imana iriho kandi iragaragara
N’ubwo yo itabomborana ngo yiyamamaze muri byacitse nk’uko ikibi kibigenza, nyamara ingoma y’Imana iriho kandi irakora muri iyi si. Isomo ryo mu gitabo cy’Ubuhanga twumvise rihamya ko Imana ari Umuremyi kandi ko yita kuri bose. Ni yo iha abayumvira guca bugufi no kworoshya, ikigira inshuti y’abantu kandi igaha abacumuye kwisubiraho no kwiyunga nabo ndetse no hagati yabo. Waba uzi abagarukiye Imana? Abiyunze bari bashwanye? Abasangiye neza nk’uko bivugwa ngo izishotse neza zikuka neza? Waba uzi abagikomeye ku burere bwa gikristu, bakabana akaramata nk’abashakanye, bagasenyera umugozi umwe, bagasangira ubuzima haba mu mahoro cyangwa mu makuba? Waba uzi ababyeyi bihambira maze mu mvune nyinshi n’imibabaro bakarera abana babo neza kandi gikristu? Waba uzi abihayimana bafasha abakristu gusenga no kwitagatifuza, bagasenyera umugozi umwe bubaka Kiliziya kandi bakihatira umunsi ku wundi kuba abahamya nyabo ba Kristu? Niba ubazi kandi ubona neza n’izindi ngero zerekana ineza Imana ikoresha abayo, menya neza udashidikanya ko iyo ari ingoma y’Imana ishinze imizi mu bantu.
Ingoma y’Imana koko ikora nka wa musemburo utigaragaza cyane nyamara ugatutumbya ifu. Ineza ntiba ntoya. Agashirira gato kirukana umwijima wuzuye salle! Umwijima urakangata: biroroshye gucika intege wumvise urugo rwasenyutse, uwihayimana wabirambitse, umukristu wakoze icyaha cy’urukozasoni…koko bica intege…Nyamara ikibi nta na rimwe kizasumba icyiza; ndetse ahubwo aho ikibi kiyimitse ku ntebe, byatinda byabanguka iyo ineza ije cya kibi kiramururwa!
Ingoma y’Imana yaratsinze kandi izatsinda
Mu isomo rya 2, Pawulo mutagatifu ahamya ko ingoma y’Imana mu bantu yatsinze kandi izatsinda kuko Roho Nyirukuri agenda iteka atabara intege nke zacu. Abakristu twuhiwe Roho Mutagatifu, We utubwiriza ibinyura Imana, akaduha guhamya ibirindiro muri Kristu twitwaye nk’ingano, imbuto nziza. Roho uwo ni we ukora igitangaza maze uwitwaye nk’urumamfu cyangwa umwambari wa nyakibi akagarukira Imana akongera kwitwa ingano, imbuto nziza.
Dukoreshe neza aka gahe k’ukwihangana kw’Imana
Roho w’Imana ni we ukomeje kuturera twe abemera, akaturerera mu murima w’Imana ari wo Kiliziya. Turi mu gihe cyo kwihangana kw’Imana aho yemera ko ikibi n’icyiza biturana; abeza n’ababi bikaba uko. Ariko ntibizahora gutyo iteka ryose. Isarura rizaza. Yezu ubwe arabyemeza: “Nk’uko rero batoranya urumamfu bakarujugunya mu muriro, ni ko bizagenda mu iherezo ry’isi. Umwana w’umuntu azohereza abamalayika be, bavangure mu Ngoma ye abateye abandi kugwa mu cyaha bose, n’inkozi z’ibibi zose, maze babarohe mu nyenga y’umuriro, aho bazaririra kandi bagahekenya amenyo. Ubwo intungane zizabengerana nk’izuba mu Ngoma ya Se. Ufite amatwi niyumve !”.
Ibi nta kindi twabyongeraho uretse gukanguka, tukagarukira Imana, tukanga sekibi n’ibyayo byose maze tukemera Yezu Kristu kandi tukamwamamaza. Ibyo nitubikangukira, nibwo tuzaterwa ishema no kuvuga tuti: Nyagasani Yezu umunsi uzatoranya abawe, ubatandukanya burundu n’ababi, urumamfu, uzatubabarire.
Padiri Théophile NIYONSENGA


text:
Mu rubyiruko rwatsinze mu irushanwa riheruka harimo uwa Berwa Léandre washinze SLS Energy, ikigo gifasha gusubiza ubuzima batiri zapfuye zigakora kuko akenshi zijugunywa zigifite nibura ubushobozi bwo gukora bugera kuri 70%.
Mu kiganiro na IGIHE, Berwa yavuze ko we na bagenzi be batangiye uyu mushinga nyuma y’ubushakashatsi bakoze bakabona ko hari bateri zijugunywa nyamara hari icyo zakabaye zikora.
Ati “Njye na bagenzi banjye babiri twatangiranye uno mushinga igitekerezo cyavuye kubyo twanyuzemo mu kazi no mu masomo, twakoze amashanyarazi n’ubushakashatsi kuri bateri.”
“Ibyo byose nibyo byatumye dusobanukirwa ko iyo bateri bayishyize ahantu runaka atari uko iba ipfuye ahubwo ni uko iba idafite imbaraga z’amashanyarazi zituma ikora ibyo bintu yakoraga.”
Yakomeje avuga ko ikindi bari bagambiriye kwari ukugira ngo bagire umusanzu batanga mu guhangana n’ibibazo by’imihindagurikire y’ibihe.
Ati “Umushinga wacu ufasha kubungabunga ibidukikije aho dukoresha bateri zacu hajya mu kimbo cy’aho moteri zari gukoresha, rero bituma imyuka ihumanya ikirere igabanuka.”
SLS Energy yaje ku mwanya wa kabiri, yahawe ibihumbi 20$ byo kubafasha gukomeza umushinga wayo.
Berwa avuga ko hari byinshi kunyura muri iri rushanwa byabagejejeho.
Ati “Yadufashije kugura ibikoresho kuko mbere ya Hanga hari bateri twubatse ariko idafite ubushobozi buhagije bwo kugeza ku munara, amafaranga twabonye twabashije kubwubaka. Ariya mafaranga yadufashije ku kwita ku mushinga tutabanje gushaka akandi kazi ku ruhande, byanadufashije kuzana abandi bakozi bo kudufasha.”
Yakomeje ati “Hari inyungu nyinshi twakuyemo kugira ngo tugere ku munsi wa nyuma, hari inzira ndende twagiye tunyuramo irimo abantu batandukanye n’abaduhuguye mu gukora imishinga, ibyo byose byadufashije kuzamura ubumenyi no guhura n’abandi ba rwiyemezamirimo dukora bimwe.”
SLS Energy ikora bateri zishobora kwifashishwa ku minara, inganda, inzu z’ubucuruzi n’ahandi hose umuntu ashobora kuba yakeneraga ikoreshwa rya moteri.


text:
Uwacu ni indirimbo nshya Padiri Jean François Uwimana yasohoye mu njyana gakondo nyarwanda ivanze na R&B.Mu mashusho y’indirimbo, Padiri agaragara abyinana n’abazungu kinyarwanda.
Amagambo y’indirimbo ateye amatsiko kuko asa n’ayumvikanisha ko Padiri hari uwo aririmba witwa Uwacu.
Tumubaza, ntiyatweruriye uwo Uwacu uwo ari we. Yagize ati: “Ni ibanga ry’abahanzi, ariko ni true story (inkuru mpamo), ubwo niba hari uwo muzi tuziranye witwa Uwacu mwazamubaza amatsiko agashira nanjye simusubirize niba ahari yakwisubiriza.”


text:
umusore ahageze afata rwarupapuro ararusoma, amaze kurusoma atangira kuvigiriza abyina nkuwishimye, umukobwa ubgo ari kumva,
umuhungu afata telephone ahamagara umuntu, amubwira aya magambo agira ati
"itegure dusohoke, ryashyano ryumukobwa narikize ryijyanye, ambara vuba ndaje tugende" nyuma yibyo ashyira telephone mumufuka arsohoka, nuko umukobwa ava munsi yuburiri namarira, agira atya abona agapapuro kandi kumeza, arakabumbura ngo asome nagahinda kose, ngibi ibyari byanditseho
"amaguru yawe nayabonaga, mbabarira uve muri iyo mikino uteke, ngiye kugura umugati"
ibaze ari wowe uwo mukobwa wakora iki


text:
Kuri uyu wa gatanu tariki ya 1 Nyakanga 2022, u Rwanda rurizihiza imyaka 60 rumaze rwitwa ko rwigenga. Kwigenga ni ijambo rikomeye cyane, rituma benshi batakaza ubuzima babiharanira. Ni bumwe mu burenganzira bukomeye bwa kiremwa muntu, butuma abaho atuje, atekanye kandi yishyira akizana, agakora icyo ashaka, anifuza, ariko atabangamiye ubundi burenganzira bw’abandi. Iyi myitwarire yoLire la suite « ESE AHO UBWIGENGE NTIBWADUCIYE MU MYANYA Y’INTOKI NTITWABIMENYA? »
Archives de la catégorie : Actualité
CHOGM YATENGUSHYE ABANYARWANDA, ARIKO INASIGA YAMBITSE AGATSIKO URUBINDO.
Abanyarwanda b’ingeri zose, bari biteze agashya mu nama ihuza abakuru b’ibihugu na za Guverinoma bibumbiye mu muryango wa Commonwealth uhuza ibihugu byahoze bikolonizwa n’Ubwongereza cyangwa se bivuga ururimi rw’icyongereza. Bari biteze ko abo bashyitsi bazabasura mu ngo zabo, bakagera mu biturage byabo. Bari biteze ko bazasura imfungwa, amakasho, transit centers, n’ubundi bwoko bwose bw’amabohero agatsikoLire la suite « CHOGM YATENGUSHYE ABANYARWANDA, ARIKO INASIGA YAMBITSE AGATSIKO URUBINDO. »
GUVERINOMA Y’U RWANDA IKORERA MU BUHUNGIRO YAMURIKIYE ABANYARWANDA PASIPORO YAGENEWE IMPUNZI
Ku gicamunsi cyo kuri uyu wa 19 Kamena 2022, Guverinoma y’u Rwanda ikorera mu buhungiro yizihije umunsi ngarukamwaka wahariwe kuzirikana ku burenganzira bw’impunzi. Ni umuhango witabiriwe na Nyakubahwa Perezida wa Guverinoma y’u Rwanda ikorera mu buhundiro Padiri Thomas Nahimana, Nyakubahwa Minisitiri w’Intebe Bwana Jean Paul Ntagara, bamwe mu bagize guverinoma, Madame Perefe wa Perefegitura yaLire la suite « GUVERINOMA Y’U RWANDA IKORERA MU BUHUNGIRO YAMURIKIYE ABANYARWANDA PASIPORO YAGENEWE IMPUNZI »
FPR IZAGEZA RYARI KURENGANYA URUBYIRUKO RW’ABAHUTU
Kuva FPR yafata ubutegetsi ntabwo yigeze iyobora u Rwanda mu mahoro. Yaje mu mivu y’amaraso, yica bose itaretse nabo yavugaga ko irengera. Ubwicanyi yabukwije mu gihugu hose, inabukomereza mu mahanga, byagezeho inabwigamba. Twabonye ibyabaye muri Repubulika iharanira Demokarasi ya Congo, i Burundi, i Buganda, Kenya, ubu yageze no mu bihugu byo mu majyepfo y’Afrika, twavugaLire la suite « FPR IZAGEZA RYARI KURENGANYA URUBYIRUKO RW’ABAHUTU »
RWANDA : POUR LE DIALOGUE
Noël ! Noël ! Noël ! Le CIEL s’incline pour DIALOGUER avec la TERRE ! Et des voix s’élevèrent pour proclamer : « Gloire à Dieu au plus haut des cieux et PAIX sur la terre aux hommes qu’Il aime. » RWANDA : POUR LE DIALOGUE Aujourd’hui, on parle tant de dialogue. Le dialogue en famille, le dialogue dans l’entreprise, leLire la suite « RWANDA : POUR LE DIALOGUE »
9. NOVENI YA NOHELI NA YOZEFU MUTAGATIFU 2021 : IGITARAMO CYA NOHELI
Nguyu umunsi mukuru cyane wa Noheli 2021 urageze . Mu minsi 10 iri imbere twumvise inkuru nziza : « Umwana yatuvukiye, twahawe umuhungu » ! Izina rye ni Emanweli, bisobanuye « Imana muri mwe ». Ni Malayika Umujyanama, Umwami w’amahoro. Ushaka kumenya neza umwana yitegereza umubyeyi. Muri iyi Noveni twibanze cyane kuri se w’umwana : Yozefu Mutagatifu. Nimuze tubeLire la suite « 9. NOVENI YA NOHELI NA YOZEFU MUTAGATIFU 2021 : IGITARAMO CYA NOHELI »
8.NOVENI YA NOHELI NA YOZEFU MUTAGATIFU 2021 : » UMWANA YA TUVUKIYE ».
Nguyu umunsi mukuru cyane wa Noheli 2021 uraje . Mu minsi 10 iri imbere tuzumva inkuru nziza : « Umwana yatuvukiye, twahawe umuhungu » ! Izina rye ni Emanweli, bisobanuye « Imana muri mwe ». Ni Malayika Umujyanama, Umwami w’amahoro. Ushaka kumenya neza umwana yitegereza umubyeyi. Muri iyi Noveni tuzibanda cyane kuri se w’umwana : Yozefu Mutagatifu. Nimuze tubeLire la suite « 8.NOVENI YA NOHELI NA YOZEFU MUTAGATIFU 2021 : » UMWANA YA TUVUKIYE ». »
7.NOVENI YA NOHELI NA YOZEFU MUTAGATIFU 2021 : » UMWANA YA TUVUKIYE ».
Nguyu umunsi mukuru cyane wa Noheli 2021 uraje . Mu minsi 10 iri imbere tuzumva inkuru nziza : « Umwana yatuvukiye, twahawe umuhungu » ! Izina rye ni Emanweli, bisobanuye « Imana muri mwe ». Ni Malayika Umujyanama, Umwami w’amahoro. Ushaka kumenya neza umwana yitegereza umubyeyi. Muri iyi Noveni tuzibanda cyane kuri se w’umwana : Yozefu Mutagatifu. Nimuze tubeLire la suite « 7.NOVENI YA NOHELI NA YOZEFU MUTAGATIFU 2021 : » UMWANA YA TUVUKIYE ». »
6.NOVENI YA NOHELI NA YOZEFU MUTAGATIFU 2021 : » UMWANA YA TUVUKIYE ».
Nguyu umunsi mukuru cyane wa Noheli 2021 uraje . Mu minsi 10 iri imbere tuzumva inkuru nziza : « Umwana yatuvukiye, twahawe umuhungu » ! Izina rye ni Emanweli, bisobanuye « Imana muri mwe ». Ni Malayika Umujyanama, Umwami w’amahoro. Ushaka kumenya neza umwana yitegereza umubyeyi. Muri iyi Noveni tuzibanda cyane kuri se w’umwana : Yozefu Mutagatifu. Nimuze tubeLire la suite « 6.NOVENI YA NOHELI NA YOZEFU MUTAGATIFU 2021 : » UMWANA YA TUVUKIYE ». »
5.NOVENI YA NOHELI NA YOZEFU MUTAGATIFU 2021 : » UMWANA YA TUVUKIYE ».
Nguyu umunsi mukuru cyane wa Noheli 2021 uraje . Mu minsi 10 iri imbere tuzumva inkuru nziza : « Umwana yatuvukiye, twahawe umuhungu » ! Izina rye ni Emanweli, bisobanuye « Imana muri mwe ». Ni Malayika Umujyanama, Umwami w’amahoro. Ushaka kumenya neza umwana yitegereza umubyeyi. Muri iyi Noveni tuzibanda cyane kuri se w’umwana : Yozefu Mutagatifu. Nimuze tubeLire la suite « 5.NOVENI YA NOHELI NA YOZEFU MUTAGATIFU 2021 : » UMWANA YA TUVUKIYE ». »


text:
Ni umusore ukiri muto.Yakoraga mu mangazini Leclerc, azwiho gucuruza ibintu byinshi(Supermarché)mu gihugu cy’Ubufaransa.Mu mwaka wa 2016 yirukanywe nta nteguza bamuziza ikosa rikomeye(faute grave)yakoreye ku kazi.
Iryo kosa kandi koko ngo rirakomeye cyane:kwiba umuneke akanawurira ahongaho kandi amategeko y’ikigo(règlements internes)abibuza.Ubwo yari ari mu rukiko rusa n’urw’Abunzi(Prud’hommes)rw’ahitwa Périgueux,uwo musore yireguye avuga ko atibye, ko ahubwo yivuraga isari kugira ngo akomeze akazi.
Nta gukina n’ifaranga
Ibintu nk’ibi bireze muri iki gihugu aho bikomeje kugaragara ko ku bacuruzi,nta gukina n’ifaranga.Ngo igihombo gihera kuri duke.Undi mukozi wakira amafaranga(caissière)aherutse kwirukanwa azira ko yihanganiye umukiliya wari ubuze amasantime 35 yo kongeraho(35 centimes=400frw!)ku bwishyu.
Urubanza yaje kurutsinda maze umukoresha we ategekwa kumuha indishyi z’akababaro(dommages et intérets)zingana n’ibihumbi 15000 by’amayero(15000€=hafi miliyoni 15 z’amanyarwanda).
Icyo kimwaro azagikira?
Uriya musore na we ngo urubanza rwe ruzasomwa tariki ya 11 Ukuboza.N’ubwo ngo « Uwiba igi atareka n’ikimasa »(Qui vole un oeuf,vole un boeuf),twizere ko na we indishyi z’akababaro zizamugeraho.
Ariko se azabona indishyi ki zizamukiza icyo kimwaro cyo kwiba umuneke kandi akorera amafaranga arenze ay’igitoki kizima?
By P.B


text:
Kurwana, ubusambanyi, ubusinzi…Muri Muhanga Technical Center
Hashize igihe kitari gito mu ishuri ry’imyuga n’ubumenyingiro (Muhanga Technical Center) riherereye mu Kagari ka Gahogo, Umurenge wa Nyamabuye, mu Karere ka Muhanga rivugwamo imyitwarire mibi y’abana bahiga. Abaturiye icyo kigo n’abakoramo bavuga ko uburere abanyeshuri bafite buteye agahinda kuko babashinja kwibera mu busambanyi, ubusinzi, ubujura no guteza imvururu.
Mu mpera z’icyumweru gishize mu kigo MTC hongeye kumvikana ibikorwa by’urugomo bikozwe na bamwe mu banyeshuri bahiga binakomeretsa bamwe mu bakozi b’ikigo.
Amakuru Umuseke washoboye kumenya ni uko izi mvururu n’imyigaragambyo byaturutse ku banyeshuri bari basabwe kutarenza amasaha bemerewe yo kwidagadura babyina nijoro bo bakanga kubyubahiriza, nyuma y’uko ubuyobozi bujimije amatara y’aho babyiniraga, bahitamo kwigaragambya bamenagura ibirahuri by’inyubako z’ishuri.
Abaturiye iki kigo bavuga ko batakambiye ubuyobozi kubera ibikorerwa mu kigo, aho bavuga ko hari ubusambanyi burenze n’ubusinzi ariko ngo ntihagire igikorwa, dore ko ishuri ryihagitse mu ngo rwagati z’abaturage ukaba utatekereza ko ryigiramo abanyeshuri.
Umuvugizi w’iri shuri, Emmanuel DUSHIMIMANA avuga ko izi mvururu zangije ibikoresho by’ishuri bifite agaciro k’amafaranga akabakaba miliyoni y’u Rwanda, ngo ikigiye gukurikiraho ni ukwishyuza ababikoze no kubirukana burundu.
Ati: “Twiyambaje inzego z’umutekano kugira ngo zihoshe abanyeshuri bari bagumutse ndetse zari zafunze bamwe mu gihe cy’iminsi ibiri.”
Umuyobozi wungirije ushinzwe iterambere ry’imibereho myiza y’abaturage mu Karere ka Muhanga MUKAGATANA Fortunée yavuze ko bamaze igihe bagira inama ubuyobozi bw’iki kigo ariko ngo ntibugire na kimwe bukosora.
Avuga ko anenga bamwe mu babyeyi bahohereza abana kandi ntibite ku burere bwabo ahubwo bakabuharira ba nyiri kigo.
Yagize ati: “WDA niyo yagombye kugira uruhare mu guhagarika vuba na bwangu iri shuri cyangwa bagafata izindi ngamba.”
GASANA Jerome Umuyobozi Mukuru wa WDA avuga ko nta makuru yari afite ku myitwarire irebana n’imikorere y’iki kigo, ariko ko bagiye kubisuzuma bakabifataho umwanzuro.
Muri iki kigo bamwe mu banyeshuri bahiga babwiye Umuseke ko hari abanyeshuri bageze ku rwego rwo kuzana indaya mu kigo, kandi si ubwa mbere havuzwe ibibazo bikomeye biba ubuyobozi burebera.
Iri shuri ryamaze guhabwa izina ry’akabyiniriro rijyanye n’ibihabera bigayitse.
Hari abavuga ko abasangiye inyungu na ba nyiri kigo ari bo bashobora kuba babakingira ikibaba bigakomeza gutuma uburere burushaho kuba bubi kuko ngo nta gikosorwa.
MUHIZI ELISEE
UM– USEKE.RW/Muhanga.


text:
Chapati ushobora gusanga benshi muri twe tutazi akamaro ifitiye umubiri wacu ku ifunguro cyane cyane irya mu gitondo cyangwa nijoro.
Ni icyo kurya gifite inkomoko mu bihugu byo muri Aziya cyane cyane mu Buhinde, kikaba cyarageze mu bihugu byacu mu gihe cy’ubukoroni aho abacuruzi b’abahinde bazaga muri Afurika cyane cyane mu bihugu byegereye inyanja y’abahinde ari byo Tanzaniya na Kenya, ari byo biribwa bikundira cyane.
Zikorwa hifashishijwe ifu y’ingano, bikaba byiza kuyikora mu ngano zuzuye (zisebwa zimaze gutonorwa gusa, atari izakozwemo ifarini).
Ingano ni isoko nziza ya vitamin B na vitamin E, imyunyungugu nka Iode, Zinc, Manganese, Silicon, Arsenic, Chlore, Selenium, Magnesium, Calcium, Ubutare, Umuringa. Kubera kandi ingano zuzuye zigira igipimo cy’isukari iri hasi, n’abarwayi ba diyabete iri funguro bararyemerewe.
Ibi byose biboneka muri chapati, nibyo biyigira ikiribwa cyiza ku buzima bwacu.
Akamaro ka chapati ku buzima
Uruhu rwiza
Kuba ikungahaye kuri Zinc, bituma iba ikiribwa cyiza gifasha kugira uruhu rwiza, kuko uyu munyungugu uzwiho kuba ufasha mu kugira uruhu rucyeye.
Igogorwa
Nubwo tujya twibeshya; nyamara burya ni nziza kurenza umuceri iyo bigeze ku bijyanye n’igogorwa rikozwe neza. Ndetse ku bajya bananirwa kurya ku manywa, kuzifata mu gitondo bituma igifu gikora neza nuko ukagera amasaha ya ku manywa ushonje
Ibinyasukari
Nubwo ifite igipimo cy’isukari cyo hasi, ariko dusangamo ibinyasukari binyuranye kandi by’umwimerere. Bifasha umubiri guhorana ingufu
Amaraso
Muri chapati usangamo ubutare. Ubutare buzwiho kuba butuma igipimo cya hemoglobin mu maraso kiba cyiza bityo bikarinda umuntu indwara yo kubura amaraso izwi nka anemia.
Kwituma impatwe
Niba wafashwe nubu burwayi, gerageza urye chapati ikoze mu ngano zuzuye. Kubera ko irimo fibre nkeya bizagufasha koroherwa n’uburwayi
Kurinda kanseri
Dusangamo fibre zinyuraye na selenium. Ibi byose bifatanyiriza hamwe kurwanya indwara za kanseri zinyuranye cyane cyane izo mu rwungano ngogozi.
Icyitonderwa
Chapati tuvuga aha ni izikoze mu ngano zuzuye cyane cyane, kandi zatekeshejwe amavuta meza.
Niba ugira ubwivumbure ku ngano, zishobora kukongerera allergies, zikaba zagutera ibibazo bitandukanye nko gufuruta, kwishima cyane no guhindura ibara k’uruhu, ibi bikubayeho ugomba kureka kuzirya ukihutira kwa muganga.0


text:
Live: Kurikirana igitaramo cya Hillsong London na benjamin dube
RIP:Umuramyi Job Batatu n’umugore we bari mu gahinda ko kubura umwana wabo w’imfura witabye Imana akivuka
Umuririmbyi uririmba indirimbo zo kuramya no guhimbaza Imanamu, Job Batatu n’umugore we Beatrice Tuyishime (Betty) bari mu gahinda gakomeye ko kubura umwana wabo w’imfura witabye Imana akivuka, kuri uyu wa Mbere tariki 13 Ukuboza 2021.
Job Batatu na Betty basezeranye kuwa 27/03/2021. Job Batatu ni umukristo muri Maranatha Paroisse Rusizi iyobowe na Rev Pastor Kanyamahanga Bernard ari nawe se umubyara. Amaze igihe kitari gito mu muziki wo kuramya no guhimbaza Imana, izina rye rikaba rizwi cyane mu bitaramo yakoraga buri mwaka bikabera cyane cyane mu Itorero Inkurunziza mu mujyi rwagati. Uretse kuririmba, ni n’umucuranzi w’umuhanga wa piano.


text:
Ubworozi bw’inkoko buri mu mishinga igezweho ifasha abantu benshi kwiteza imbere mu gihe gito. Nkuko twabigarutseho mu nyandiko yacu yatambutse mbere (KANDA HANO UYISOME), ubworozi bw’inkoko ni umushinga wunguka vuba kandi woroshye kuwukora.
Mu nyandiko yacu y’uyu munsi tugiye kugaruka ku bworozi bw’inkoko n’uko wabukora. Turagaragaza uburyo wategura aho ziba cyangwa ikiraro cyazo, uburyo zororoka, ibiryo byazo n’uburyo zitanga umusaruro:
Uburyo bwo gutegura aho inkoko ziba:
1) Inkoko zaba izitera amagi cyangwa iz’inyama zigomba kuba ahantu zisanzuye kandi hari urumuri n’umwuka bihagije.
Ibipimo bigaragaza aho inkoko imwe igomba kuba yisanzuye ni ibi bikurikira:
_Imishwi (Kuva ku munsi umwe kugeza ku minsi 30): Muri 1m² hagomba kuba imishwi iitarenze 20;
_Ibigwana (Kuva ku kwezi 1 kugeza ku mezi 5): Muri 1m² hagomba kuba inkoko zitarenze 10;
_Inkoko zikuze zitera (Nyuma y’amezi 5): Muri 1m² hagomba kuba inkoko zitarenze 5.
2) Inkoko zigomba kugira urugo rwo gutemberamo ku zuba. Urwo rugo rugomba kuba ruzitiye kugira ngo zitajya hanze yarwo. Mu bworozi bugezweho, si byiza kureka inkoko ngo zirirwe zizerera kuko zona imyaka. Inkoko zigomba kugira ikiraro cyazo ukajya uzisohora zigiye ku zuba cyangwa ugiye kuzikorera isuku.
Uko inkoko zororoka:
Inkokokazi itangira gutera imaze amezi 5,5 ivutse. Inkoko irarira iminsi 21, nyuma yayo igaturaga. Inkokokazi ishobora gutera idafite isake, ariko igatera amagi y’amahuri. Amahuri ni amagi atabanguriye. Iyo inkoko iyaraririye nta mushwi uvamo.
Mu rwego rwiza rwo kubangurira inkoko, isake imwe irahagije ku nkokokazi 10 kugira ngo zitere amagi atari amahuri. Iyo inkoko zirenze 10 zigomba kugira andi masake kugira ngo zibangurirwe neza.
Inkokokazi imaze umwaka itera igomba kuvanwa mu bworozi kuko iba itagitanga umusaruro.
Uko wagaburira inkoko:
Kugira ngo inkoko zikure neza kandi zitange umusaruro ushimishije, zigomba kugaburirwa neza. Inkoko zororerwa mu kiraro zigomba kurya ibiryo by’invange birimo intungamibiri zose inkoko ikenera ndetse zigahabwa n’amazi menshi.
Dore ingano y’ibiryo inkoko igomba kurya buri munsi:
-Icyumweru cya 1 ivutse: igomba kurya gr 15 ku munsi
-Kugeza ku cyumweru cya 8: igomba kurya gr 50 ku munsi
-Kugeza ku cyumweru cya 20: igomba kurya gr 100 ku munsi
-Kugeza ku cyumweru cya 22: igomba kurya gr 120 ku munsi
-Inkoko itera: igomba kurya gr 130 ku munsi
KANDA HANO UMENYE UKO WAGABURIRA INKOKO.
Muri iyi nyandiko twagaragaje uko wategura ikiraro cy’inkoko, uburyo zororoka n’uburyo bwo kuzigaburira. Icyo twakongeraho ni uko mu gihe watangiye ubworozi bw’inkoko ugomba gukorana n’abasanzwe bazorora cyangwa abaveterineri bazo kugira ngo bazagufashe gukemura ikibazo cyose wahura nacyo. Ni ngombwa kandi kwita ku nkingo zigenerwa inkoko n’imiti ivura zimwe mu ndwara zifata inkoko (ibi tuzabigarukaho mu gihe kiri imbere).
KANDA HANO UBONE IMFASHANYIGISHO WAKWIFASHISHA MU KORORA INKOKO
Mugire amahoro.
Ubwanditsi bwa imbere.rw
Tel: +250785115126


text:
Bamwe mu baturage baravuga ko batazi iby’imiho n’uko ikorwa ko babyumva mu bitangazamakuru kuko batigeze bayisobanurirwa.
Kuva muri 2006 Leta y’u Rwanda yashyizeho uburyo bwo kugendera ku mihigo hagamijwe guteza imbere umuco wo kubazwa inshingano.
Ibipimo bitandukanye bigaragza ko ubu buryo bwafashije igihugu kurushaho gutera imbere.
N’ubwo bimeze gutya ariko bamwe mu baturage bagaragaza ko uruhare rwa bo mu itegurwa ry’imihigo rukiri hasi.
Abaganiriye n’itangazamakuru rya Falsh bavuze ko batajya bamenya imihigo y’inzego zibanze z’aho batuye, ndetse bamwe ngo babyumva ari uko bivuzwe n’abanyamakuru.
Umwe ati “Ni ngombwa, dukwiye kubimenya kuko niba bavuze ngo tuzakora iki ni twe abaturage tuba tuzabishyira mu bikorwa, akenshi tunabyumva ngo bagiye kwesa imihigo tukumva ngo akarere kacu kaje ku mwanya runaka ariko tutamenye ngo byahereye he.”
Undi ati “ Iby’imihigo tubyumvana abanyamakuru cyane cyane ni bo baza kubitubwira ariko abayobozi ntabwo bajya babijyamo cyane.”
Undi nawe ati “ Ikijyanye n’imihigo umurenge w’iwacu ushobora kuba warahize ibyo njyewe ntabwo mbizi, bivuze ngo abayobozi batwegere natwe abaturage tubagezeho ibitekerezo byacu.”
Bamwe mu bagize sosiyete Sivile Nyarwanda bagaragaza ko kuba umuturage atarahabwa uruhare rugaragara mu itegura ry’imihigo bigira ingaruka ku iratembere ry’igihugu.
Umuyobozi mu Mpuzamiryango iharanira uburenganzira bwa muntu, Cladho Evarsite Murwanashyaka avuga ko imihigo idashingiye ku muturage biba bigoye kuyishyira mu bikorwa.
Ati“ Umuhigo ntabwo ari uw’umurenge, umuhigo ni uw’umuturage, ni yo mpamvu imihigo igomba kuva mu baturage ikabona kuzamuka hejuru ku rwego rw’uturere bakarebamo iby’ibanze mu biba byavuzwe n’abaturage.”
Kuba hari abaturage bagaragaza ko batajya bamenya imihigo inzego z’ibanze ziba zahize, umunyambanga wa Leta muri Minisiteri y’Ubutegetsi bw’Ugihugu ushinzwe Imibereho y’Abaturage agaragaza ko abatamenya imihigo iba yahizwe ari abatitabira inama kuko ngo ibitegekerezo by’imihigo bikusanyirizwa mu nama zibera mu midugudu.
Yagize ati “ Iyo tugiye gutegura imihigo dusigaye dukora inama ku rwego rwa buri mudugudu, umudugudu ukicara buri wese akabazwa ati uyu muhigo urawutekerezaho iki ibyo birakorwa cyane.”
Ubushakashatsi bwiswe ’Citizen Report’ bwakozwe n’urwego rw’igihugu rw’imiyoborere mu mwaka wa 2017, bugaragaza ko igipimo cy’abaturage batanga ibitekerezo mu itegurwa ry’imihigo kiri hasi ya 50%.
Indi nyigo yakozwe n’umuryango ‘Never Again Rwanda’ igaragaza ko impamvu umuturage adahabwa ijambo ari uko abayobozi baba bafite igitutu cyo gukora imihigo mu buryo bwihuse, bakabura umwanya uhagije wo kubaza abaturage ibyo batekereza.
Ingaruka zikurikiraho ngo ni uko ibikorwa abaturage bahawe batabigira ibyabo.